text:
ORANJESTAD – Durante di Conferencia di Prensa di Gobierno e siman aki, Minister di Enseñansa y Deporte Endy Croes a reacciona riba pregunta di Prensa tocante posibel conflicto di interes relaciona cu caso den corte andando contra Lotto, basa riba publicacion di Parlamentario Ryçond Santos do Nascimento. Minister Croes a splica cu no tin ningun caso contra Lotto andando, e demanda ta contra e compania Ernst and Young.
Minister Croes a inicia splicando di e trayectoria cu el a pasa aden, cu ta encera un persecusion di casi 10 aña y pa cual el a perde su caso na inicio den ‘ontbindingszaak’ cual ta un civiele zaak. El a splica cu eynan bo no tin un rechtsmiddel pa bo por apela. ‘Un hende cu mata un hende por bay Hoge Beroep y e por bay cassatie, pero den e parti laboral te cu awe ta un chens bo tin.’
El a sigui splica cu ora e caso a bay, asina cu a mira e rapport cu Ernst and Young a skirbi, abogadonan a conseha e momento ey cu por prueba, cu e rapport ta falso. E prome huez no a tene cuenta cu ne dus no por a bay beroep.
Pues a laga Lotto un banda y a cuminsa atende cu esun cu a skirbi e rapport pa Lotto cual den e caso aki ta e e compania multi bilionario Ernst and Young. A bringa e compania multi bilionario pa 9 aña y a gana nan den Hoge Beroep (2018). Tres huez a bisa cu e rapport ta ‘onrechtmatig’, y por a prueba na cada pagina cuanto engaño y/of falsedad tabatin den e rapport, Minister Croes a splica.
Ademas hueznan a indica cu tin daño haci contra Croes, pero pa esey tin cu cuminsa un otro caso. E ora ey Ernst and Young a bay casatie. Eynan 5 otro huez na Hulanda a verifica locual cu e tres hueznan a duna como sentencia y nan a yega na e conclusion cu henter e rapport ta falso y ta ‘onrechtmatige daad tegen Croes’. Nan tambe a conclui cu tin daño di tur e 10 añanan, pero e suma di e daño ta bira un caso nobo.
Pues e caso ey tabata na 2019 y consecuentemente a cuminsa prepara pe y na december 2020 a entrega un caso nobo contra Ernst and Young, cual ta andando.
Terminando Minister Croes a agrega bisando cu si Ernst and Young kier bay culpa Lotto etc. e ta keda na Ernst and Young. Alabes a enfatisa cu su persona no a cuminsa caso contra Lotto, si no contra e compania Ernst en Young cu a comete e ‘onrechtmattige daad’ aki.


c: text/html

text:
Oranjestad-Siman pasa, Consil General Mericano Señora Margaret Hawthorne tawata na Aruba y a reuni cu Prome Minister di Aruba, Señora Evelyn Wever-Croes. Un reunion hopiameno unda cu a toca varios tema di interes comun.
Un tema cu a delibera hopi riba dje ta e tema di refineria y e sancionnan di Merca pa cu Venezuela. Señora Hawthorne a duna Prome Minister mas splicacion di e sanccionnan y e implicacionnan y a yega na palabracionnan pa futuro.
Ambos a mustra nan preocupacion pa e crisis di Venezuela y a delibera riba e efectocu e situacion aki lo por tin pa Aruba y con Merca por yuda.
Prome Minister ta bisa cu e conbersacionnan cu Señora Hawthorne a bay den hopibon ambiente na unda e enfatisa e lasonan estrecho entre Merca y Aruba cu ta den bienestar di ambos pais.

robotstxt: allowed

filter: keep


text:
Hato – Diabierna mainta pasa di 10’or polis y ambulance a bay altura di Elmar na Hato, unda cu un Nissan March a cay den greppel.
Na yegada di polis y ambulance nan ta topa cu un Nissan March cara pariba den e greppel.
Segun nos a compronde, na stuur tawata tin un dama cu lo a pega soño momento cu e tawata bayendo direccion rotonde di Hato situa dilanti Elmar.
For di pabou e auto lo a kita bay na su man robes, causando cu e la cay den e greppel y lastra bay te final di e greppel yegando e rotonde.
E dama cu ta un Diver lo a pega soña na stuur, parse cu na trabou e no tawata sinti bon y lo a ser manda cas of lo a pidi pa bay cas.
Na caminda pa e cas e accidente a sosode.
Ambulance a yega y Paramediconan a trata cu e dama.
Mientras polis di trafico tambe a subi abordo di e ambulance pa tuma declaracion di e dama.


text:
E Gabinete di Minister ta asistí i konsehá Minister di Maneho di Gobernashon, Planifikashon i Servisio Públiko den ehekushon di su tareanan.
E Minister di Maneho di Gobernashon, Planifikashon i Servisio Públiko ta hiba un maneho basá riba “Open Door Policy”. Den e kuadro aki, kada siudadano por traha un sita ku Minister di Maneho di Gobernashon, Planifikashon i Servisio Públiko. Por hasi esaki dor di manda un e-mail na kabminbpd@gobiernu.cw. E sitanan ta kai riba djabièrnè i ta solamente riba afsprak.
Gabinete di Minister GPS
Kabinet van de Minister BPD
Plasa Horacio Hoyer 9
Tel: (+599 9) 839-2400 / 839-2401
Fax: (+599 9) 461-0903
Whatsapp +5999) 529-1010
E-mail: kabminbpd@gobiernu.cw


text:
Skip to content
Kralendijk – Bishitantenan ku bini Boneiru por pasa nan promé angua kontra corona despues di un estadia di dos luna.
Minimalmente tres siman despues di e promé angua nan mester ta na nos isla ainda pa pasa e di dos angua.
Esaki departamento di Salubridat Públiko a partisipá despues di un mensahe tokante e tópiko aki di ministerio di Salubridat Públiko, Bienestar i Deporte.
Intenshon di e medida ta pa kombatí e asina yamá turismo di bakunashon. A base di un stèmpel den pasport ta kontrolá si un bishitante tin dos luna na Boneiru kaba.
Na Boneiru habitantenan di 18 aña bai ariba ku ta inskribí na nos isla por pasa angua kontra corona. Boneiru tin en total 18.944 habitante fiho i temporal di 18 aña bai ariba.
Segun un balotashon reimu e kantidat di habitante temporal ta 1.500 hende. Te ku awor 70% di e 18.944 habitantenan a pasa e promé angua kontra corona.
Pa habitantenan te ainda ta posibel pa pasa e promé angua kontra corona sin sita na Kompleho Deportivo Jorge Nicolaas.
Esaki por for di djaluna te ku djabièrnè di 09:00 – 11:30 or i di 13:30 – 17:30 or.
Post Views:
20
error: Content is protected !!


text:
ORANJESTAD – Brighter Path Foundation ke rekurí na e komishon di dekolonisashon di Nashonnan Uní. E fundashon ta un di e forsanan tras di e ambishon pa tene un referèndem tokante futuro estatal di Sint Eustatius.
Diputadonan i Eilandsraad ta para tras di un referèndem, ku lo tene na novèmber. Pero ainda no a establesé un fecha ni tampoko ki pregunta lo hasi e votadó. Asina tampoko no sa si pueblo di Statia lo por duna un opinion tokante independensha.
Ta sigur sí ku e referèndem, ku ta sigui e evaluashon di e státùs konstitushonal aktual di Boneiru, Statia i Saba na 2015, lo tin solamente un índolé konsultativo.
Malkontentu
Brighter Path ta haña importante ku stasiano por duna nan opinion tokante státùs di e isla, pasobra esaki ta trese hopi malkontentu. Espesialmente sosial-ekonómikamente e státùs di munisipio ekstraordinario ta kousa hopi problema, ku preisnan ku ta subi i preshon di impuesto ku ta oumentá. Brighter Path ke pa tene kuenta ku opinion di stasianonan den e evaluashon, pasobra ainda nunka e no por a duna su opinion tokante e státùs aktual.
Den e referèndem ku a tene dia 8 di aprel 2008 na Statia, ku 83 porshento di e votonan a skohe pa mantené Antia Hulandes. Pasobra e otro islanan ker a bandoná Antia Hulandes komo unidat estatal, gobièrnu insular na final a skohe pa laso direkto ku Hulanda. Hopi stasiano ta di opinion ku e státùs ta fòrsá i ku el a kousa hopi problema.
“Ta importante pa Nashonnan Uní ta na altura di e situashon spesífiko ku Statia t’aden i ku for di awor lo envolvié den e proseso”, Brighter Path ta laga sa.
Outor John van Kerkhof


text:
Rugino Simileer a gana auto cu Frisian Flag
“El a gana cu e miho slogan pa e lechi mas popular:
Siendo e prome linea cu e compania Compra Ltd. a cuminsa representa 65 aña pasa, Frisian Flag a opta pa tene un campaña pa busca un slogan nobo pa nos isla. Como premio a pone un auto Hyundai EON 2014 como premio.
E hoben Rugino Simileer biba na Palm Beach # 24-C a participa cu e slogan “Frisian Flag, dushi awe, bon pa mañan”. E tabata un di e mas o menos 2 mil participantenan, tur cu diferente slogan buscando pa por gana e premio.
Compra Ltd. a hay’e cu un trabou pisa pa por a repasa cada un di e slogannan aki. Na final a scoge 10 finalista, di cual un cuerpo di hurado, experto riba tereno di mercadeo y promocion, a scoge e miho slogan. E miembronan di hurado tabata Patrick Paskel, Shahaira Labad, Juan Torres, Steve Francees y Magriet Pourier.
Despues di a repasa tur e slogannan y a scoge e ganado, Hubert Dirksz, gerente general di Compra Ltd. hunto cu Patrick Duin, representante di Frisian Flag di Hulanda, a anuncia e ganado. Ambos a expresa nan aprecio pa e sosten y lealtad di e pueblo di Aruba, kende a respalda e producto di generacion pa generacion. Desde 65 aña pasa Frisian Flag ta un lider den mercado, te awe ainda.
Diariamente e lechi aki ta forma un parti integral den bida di e famianan di Aruba, cu lechi den forma di polvo, lechi den paki, lechi pa bebe koffie, chocolade melk “Choq”, etc. Na tur, Frisian Flag ta bende mas o menos 20 diferente producto riba nos isla.
E ganado a keda masha contento cu su premio. El a conseha tur hende pa sigui bebe e miho lechi di mundo, pero specialmente na Aruba….lechi Frisian Flag.


text:
Ki mi por bisa, mi a skibi algu par’i pasa sin publik’é. Tabata over di e manera straño di kranshi. No ta paso ma tarda ni nada, paso pa 9or mi tabata sinta den outo bèk, dus no es para tanto.
Ayera meskos mi a bai tuma un papel i mi a sali den mei ora. Mi ta kere ku loke mi ke bisa ta ku kranshi ta nekdo, pero it ain’t all that bad.
Ki mi por bisa, mi a skibi algu par’i pasa sin publik’é. Tabata over di e manera straño di kranshi. No ta paso ma tarda ni nada, paso pa 9or mi tabata sinta den outo bèk, dus no es para tanto.


text:
Servicio Informativo di Gobierno (BUVO)
E vision, mision, e meta y e tareanan di Servicio Informativo di Gobierno (BUVO) ta encera lo siguiente:
Mision
E mision di e departamento di Informacion (Servicio Informativo di Gobierno) ta como lo siguiente: “Promove cooperacion entre tur esnan cu ta traha ariba tereno di duna informacion y comunicacion den Gobierno pa logra un suministro unanime di informacion pa garantisa eficiencia y efecto
Vision
E vision di e departamento di Informacion ta:
"Informacion y comunicacion di parti di Gobierno ta parti di e maneho pa logra un comunicacion habri y transparente entre gobierno y e ciudadano".
Meta:
Servicio Informativo di Gobierno tin como obhetivo principal:
"Promove un relacion transparente entre Gobierno y publico (ciudadano, gruponan di interes, sector priva) y entre e departamentonan gubernamental door di compila y duna informacion y promove comunicacion tocante e maneho di Gobierno".
Tareanan esencial
E departamento ta purba realisa su obhetivonan door di realisa por lo menos e siguiente tareanan principal
- Redacta material di informacion (manera aviso, spot pa radio y television) pa publico of gruponan special via medionan di comunicacion local;
- Coordina campañanan di informacion hunto cu otro departamentonan gubernamental;
- Mantene contacto cu prensa internacional y alabes guia nan durante nan estadia na Aruba den cooperacion cu otro departamentonan;
- Haci investigacion riba tereno di maneho di informacion y comunicacion di gobierno;
- Compila y administra un archief digital di material audiovisual (potret y video) di e departamentonan gubernamental, ministerionan y eventualmente di gabinete di Gobernador;
- Duna conseho tocante asuntonan di protocol y organisa conferencia di prensa;
- Duna conseho na departamentonan gubernamental y ministerionan tocante e uzo di medionan di comunicacion adecua den cuadro di eficiencia y uzo di e medionan financiero disponibel;
- Traduci y coregi textonan na Papiamento pa aviso den cuadro di informacion;
- Yuda ehecuta e ley di Transparencia (Landsverordening Openbaarheid van Bestuur);
- Hunto cu DIA (Directie Informatievoorziening en Automatisering) mantene e website di gobierno, prepara y desaroya material pa e website y publica esakinan ariba e website.


text:
Tips Entrevista Laboral
Tipsnan practico
Entrevista Laboral: Bo por bin na remarke pa un entrevista laboral despues di a registra bo mes na DPL cu un identificacion valido (Cedula of papel di Censo fl.5,-) of despues di a solicita rib abo mes na un dunador di trabao.
DPL ta intermedia pa bo persona haya un entrevista laboral, e dunador di trabao ta avisa DPL riba ki dia y orario bo persona mester acudi pa un entrevista laboral. Corda cu tur entrevista laboral ta diferente y ta diferencia pa cada ramo di trabao. Locual ta comun ta e meta, cual ta pa yega na e mihor candidato (nan) pa e funcion/trabao.
- Prome cu e entrevista laboral semper busca mas informacion di e compania/organisacion (orienta bo mes via; google, facebook);
- Semper lesa e advertencia/exigencianan un biaha mas prome cu e entrevista;
- Percura pa bo ta 15 minuut adelanta pa evita di yega laat (prome impresion);
- E prome 3 minuut nan di bo entrevista ta crucial, percura pa bo presenta bo mes bon;
- No falta respet pa bo ultimo dunador di trabao (den caso di mal experencia);
- Haci preguntanan alcaso of cu tin di haber cu e funcion cual abo ta solicita pe;
- Mustra bo interes y animo positivo pa e funcion desea;
- No haci uzo di palabranan vulgar (malo) den e combersacion;
- Demasiado jokes, wega lo por ilustra abo como un hende cu No ta serio;
- Pone bo telefoon na silencio y laga esaki den bo tas/saco;
- Bisti apropia pa bo entrevista, no demasiado sexy, mester ta strika, limpi y formal;
- Percura pa bo ta pela, feita, peña y si bo tin piercings preferibelmente kita esakinan;
- Wak e persona den su cara ora di comunica (eye contact);
- No acudi cu mucha/pareha na bo entrevista;
- Semper saluda tur presente cu un handshake firme;
- Na final semper gradici pa e oportunidad pa un entrevista;


text:
Kandela tabata haltu bou di e weanan di Kushina di Bario Nort’i Saliña. Kushina di Bario Nort’i Saliña ta un kolaborashon entre Entidat Públiko Boneiru i e kompania Yuma Coaching & Cooking. E proyekto ta kushiná kuminda pa habitantenan di e bario Nort’i Saliña. Kuater habitante di Nort’i Saliña ta prepará i kushiná e kumindanan akí. Kushina di Bario Nort’i Saliña ta drai for di yüni 2021. E tim di Kushina di Bario Nort’i Saliña ta motivá pa traha duru pa e habitantenan di bario. Riba djaweps 29 di yüli 2021 direktor di Komunidat i Kuido Silvana Janga-Serfilia tabata di bishita na Kushina di Bario Nort’i Saliña.
Banda di e funshon práktiko di kushiná kuminda salú, Kushina di Bario Nort’i Saliña tin un funshon sosial tambe, esta di partisipashon i konekshon den bario. E meta final di e proyekto ta pa aktivá hendenan di kada bario pa prepará, kushiná i sirbi kuminda na e personanan ku tin nesesidat di esaki.
E trahadó di bario ta informá ken ta e personanan ku ta bini na remarke pa kuminda. E tin bon bista riba ken ta sali benefisioso pa risibí esaki. En general ta trata di hende mas grandi, ku tin ku biba di un penshun òf hende ku ta alehá di merkado laboral i pa e motibu ei ta biba di ònderstant.
Reakshon di e habitantenan di bario ta hopi positivo. Nan ta duna hopi kòmplimènt pa e kumindanan i e klientenan hopi biaha ta para kla kaba ku nan baki reusabel pa risibí nan kuminda. Nort’i Saliña ta un bario kaminda tin hopi konekshon sosial: tin hopi laso familiar den e bario i duna un aporte na e proyekto akí pa e tim ta un manera pa duna bèk na e bario i na esunnan pa kende bida ta un tiki mas difísil. E otro barionan na Boneiru por tuma Kushina di Bario Nort’i Saliña komo ehèmpel: habitante di bario ta kushiná pa habitante di bario.


text:
ORANJESTAD – Durante e prome siman di trabou como Minister di Turismo y Salud Publico sr. Dangui Oduber a reuni cu varios di su directornan y ceo cu ta resorta bou di su ministerio pa cu e di dos termino di Gabinete Wever Croes. Recientemente minister Oduber a reuni tambe cu e director di AZV sr. Edwin Jacobs. Durante e reunion aki minister Oduber a comparti e vision cu ministerio di salud publico tin pa cu AZV durante e gobernacion 2021-2025.
Den e cobersacion aki cu tabata uno hopi ameno minister Oduber a pone e prioridadnan pa cu e siguiente añanan. Aki a elabora riba e plan nacional di prevencion, aki AZV mester pone un presupuesto disponibel pa di e forma aki inverti den prevencion. Minister Oduber ta convenci cu sigur Aruba lo mira e resultado di esaki den algun aña y esaki tambe lo contribui pa tin un fondo di AZV mas sostenibel. Den cuadro di esaki minister Oduber a informa na e director di AZV pa yuda financia e proyecto di obesitas conhuntamente cu HOH.
Den e cuadro di e plan nacional di prevencion minister a toca e tema tambe di kiko ta e miho manera pa reforma e gastonan di AZV. Manera cu AZV ta na e momentonan aki e no lo ta un fondo cu ta sostenibel pa futuro. Esaki teniendo cuenta cu vergrijzing, teniendo na cuenta tambe cu aruba no tin e comunidad di mas saludabel. Minister a señala cu mester tuma accion en conhunto pa hiba un bida mas saludabel, pa percura pa cuida nos salud un poco mas y pa enfoka mas riba prevencion.
Minister Oduber a combersa tambe riba locual ta e colaboracion cu tin entre e hospitalnan den reino y con ta mira e colaboracion aki. Naturalmente a papia riba diferente tema cu ta di interes pa ministerio di salud publico y proyectonan cu ministerio lo kier inverti aden. Tambe a papia di e cooperacion cu tin entre di HOH y Imsan, esaki ta hopi importante den cuadro di eficiencia y sr. Jacobs ta comparti e mesun pensamento cu e mandatario.
Sr. Jacobs a compromete su mes cu AZV lo ta un socio cu lo percura pa yuda Gobierno pa garantisa cu e fondo di AZV ta keda uno sostenibel. Tambe a compromete pa haci e reformanan necesario pa por controla y maneha e gastonan na un miho forma posibel. Esaki ta pa den futuro nos tur por keda haci uzo di AZV, AZV ta un Seguro medico general cu ta cubri un cobertura hopi amplio den comparacion cu paisnan desaroya den mundo. Minister Oduber a señala cu esnan cu ta biba na Aruba mester ta orguyoso di tin un seguro manerara AZV. Na paisnan desaroya den mundo mes no tin un seguro medico general cu ta cubri e cobertura cu AZV ta cubri. Azv ta cubri tur persona cu ta inscribe na e registro di censo cual ta hopi particular asina e mandatario a trece dilanti.
Finalmente minister Oduber a menciona cu e ta mira un relaion di trabou hopi fructifero cu sr. Jacobs y a palabra cu continuamento lo sigui reuni mescos cu lo sigui reuni cu HOH, Imsan, DVG, IVA, es decir tur cu ta den e cuido medico. Pa asina hunto percura pa mehora e calidad di cuido, mehora e servicio, baha e tempo di espere na e specialistanan y haci inversionnan den cuido. Esaki ta hopi importante pa sigui mehora e calidad di cuido y servicio na Aruba tabata palabranan di Minister Oduber.
Minister Dangui Oduber a reuni cu sr. Jacobs director di AZV
ORANJESTAD – Durante e prome siman di trabou como Minister di Turismo y Salud Publico sr. Dangui Oduber a reuni cu varios di su directornan y ceo cu ta resorta bou di su ministerio pa cu e di dos termino di Gabinete Wever Croes. Recientemente minister Oduber a reuni tambe cu e director di AZV sr. Edwin Jacobs. Durante e reunion aki minister Oduber a comparti e vision cu ministerio di salud publico tin pa cu AZV durante e gobernacion 2021-2025.


text:
Darlaine Guedez-Erasmus (MEP): E defensor di pueblo ta bira un realidad!
Diaranson 9 september 2020 den un reunion publico a trata e ley di iniciativa di Parlamento; Landsverordening Ombudsman. Un ley cu mas o menos 15 aña a keda pendiente. E ley a keda aproba y pronto lo wordo realisa door di gobierno di Aruba. Gobierno lo establece un institucion Ombudsman na unda mucha y hende grandi por acudi cu nan preocupacionan.
Ombudsman y su importancia den comunidad
E palabra ombudsman sigur pa hopi den nos comunidad no ta conoci. Un palabra mas simpel y cu sigur hopi lo compronde ta cu e ombudsman ta bira e Defensor di pueblo. Un ombudsman su tarea primordial ta pa brinda protecion/ayudo pa e cuidadano pa por haya su derecho.
Na banda di e ayudo huridico un ombudsman ta duna e ciudadano oido, e balor, e sosten y e atencion pa su situacion. Un ombudsman no ta partidiario. Esaki ta pone cu ta traha cu transparencia y husticia. Intervencion door di e ombudsman lo por yuda mediante comunucacion mas eficiente sin tin cu bay dilanti un huez, y mas cu claro e ta gratis.
Proceduranan por crea confusion pa persononan. Instancianan di gobierno tin nan leynan y maneho. Pero esaki ta causa cu ta dificil pa e ciudadano sa cua caminda pa bay ora nan ta sinti nan di un manera of otro perhudica of segun e persona no corectamente trata door di gobierno of un instancia semi-gubernamental. E ombudsman ta esun mediador den esaki.
Conclusion
Pa hopi persona ta dificil sa unda pa bay y door di esaki mes no ta haci uso di nan derecho. Pero dentro di poco, tur hende tin acceso na ombudsman. E ta duna tur hende e trankilidad cu tin un "Defensor di Pueblo" cu tey pabo. Mi a sostene e ley aki y ta convenci cu gobierno lo bay ehecuta e bureau di Ombusdman aki mas pronto cu ta posibel.


text:
BarbaRosa
“November : luna di BarbaRosa na Santa Rosa”
“Santa Rosa cu projecto di conscientisacion pa e salud di e ser masculino”
Oranjestad- November ta conocir mundialmente como e luna di salud di e ser masculino, unda cu hombernan full rond di mundo ta laga nan barba of mustashi crece pa asina simbolisa nan sosten na e conscientisacion mundial di e salud di e ser masculino y alabes conmemora tur e hombernan cu ta luchando y cu a perde e lucha contra di cancer.
Mirando e importancia di e causa aki Santa Rosa a dicidi di uni forsa y contribui na e conscientisacion di e salud di e ser masculino, specialmente riba e lucha contra di cancer.
Durante e luna di november, e personahe publico di Santa Rosa, Randy Maduro, lo abstene su mes di feita su barba pa 30 dia.
Pa cada dia cu pasa sin cu e feita su barba, empleadonan di Santa Rosa lo duna 1 florin cual na final lo wordo otorga como donacion na Edmund Harms Foundation.
Durante celebracion di Bazar di Pasco di Santa Rosa, riba dia 2 di december, lo haci otorgacion di e fondo recauda na e fundacion destina y alabez un personahe cu lo wordo anuncia durante e luna di november lo feita e barba di BarbaRosa (Randy Maduro).
Santa Rosa ta invita tur Criador di bestia, Agricultor, Piscador y Amigo di Santa Rosa pa uni na e bunita causa aki. Tur esnan cu kier uni por hacinan donacion directamente na Santa Rosa, unda cu ta pidi un donacion di 1 florin pa cada dia cu BarbaRosa no mishi cu e blet di feita. Pa mas informacion riba e projecto aki por tuma contacto cu e lider di projecto, Ludwig Rasmijn na #5858102 of via email na This e-mail address is being protected from spambots. You need JavaScript enabled to view it.This e-mail address is being protected from spambots. You need JavaScript enabled to view it.">.
Por sigui e desaroyo di BarbaRosa riba facebook na SantaRosaAruba, Twitter na SantaRosa_Aruba y instagram na SantaRosa_Aruba. Alabes Santa Rosa lo post tipsnan tur dia riba facebook, con pa usa matanan local pa combati cancer y mehora e salud di e ser masculino.


text:
Busca Palabra
Encuesta
Download
Proyecto Scol Multilingual
DEA ta publica buki digital na Papiamento
Oranjestad – Departamento di Enseñansa Aruba (DEA) tin e sumo placer di anuncia cu Proyecto Idioma a publica 21 buki digital pa mucha na Papiamento y pronto lo publica mas pa yega na un total di 60 buki. Esaki ta riba e website di Storyweaver, cu ta un plataforma digital, caminda por lesa storia online.
Ta trata di traduccion for di otro idioma cu ta publica caba riba Storyweaver, caminda por lesa storia online den diferente idioma. E plataforma tin como meta pa mas mucha na mundo tin acceso na buki pa lesa.
Traduccion di e bukinan digital a tuma luga na encargo di Proyecto Idioma den Enseñansa, cu ta e proyecto di innovacion di DEA cu a publica entre otro e “buki blauw”, e bukinan di gramatica di morfologia y sintaxis, y buki di lesa pa mucha y hoben, tur na Papiamento. Gina Ramsbottom y Audrey Tromp-Wouters a traduci e bukinan digital y Juan Maduro tabata na encargo di e redaccion.
Pa medio di traduccion di buki digital, DEA ta desea di promove lesamento y desaroyo di idioma cerca nos muchanan na Papiamento, e idioma materno di mayoria di nos muchanan na Aruba. Di e manera aki DEA ta contribui tambe na proteccion y preservacion di nos dushi idioma Papiamento.
Lesa e bukinan
Por lesa e bukinan aki: Storyweaver – Papiamento (Aruba)
Dia Internacional di Idioma Materno
Diadomingo venidero, dia 21 di februari 2021, ta Dia Internacional di Idioma Materno. Esaki ta un fecha cu UNESCO a proclama formalmente na aña 1999 pa hende ta consciente di e diversidad linguistico y cultural na mundo y pa promove multilingualismo.
E iniciativa pa e dia aki a bin di parti di Bangladesh, caminda riba 21 di februari 1952, na Dhaka (e tempo aya Pakistan), morto a cay pa motibo cu gobierno no kier a reconoce e idioma Bengali (Bangla) como un di e idiomanan oficial di Pakistan, maske cu esaki tabata e idioma di mayoria den e region. Esnan cu a tuma e iniciativa, a pidi Nacionnan Uni pa tuma un paso pa salba e idiomanan di mundo for di extincion.
E aña aki e tema di UNESCO ta: promove multilingualismo pa inclusion den enseñansa y sociedad. Segun UNESCO, diversidad linguistico ta wordo menasa y mas y mas idioma ta disparce. 40% di e poblacion na mundo no tin acceso na enseñansa den un idioma cu nan ta papia of compronde. Pero UNESCO ta mira cu tin un adelanto riba tereno di enseñansa multilingual basa riba idioma materno.
Na Aruba e pensamento aki a cristalisa den SAM: Scol Arubano Multilingual. Gran mayoria di e scolnan primario na Aruba ta bay ofrece enseñansa na Papiamento, haciendo uzo tambe di e otro idiomanan mas uza den comunidad di Aruba, cu ta Hulandes, Spaño y Ingles.
Segun cifra di e Censo piloto di 2019, e idioma mas uza na cas ta Papiamento (80%), eventualmente uza banda di un of mas otro idioma. Pa por ofrece enseñansa di y na Papiamento y pa preserva y proteha e idioma mas uza na Aruba, gobierno mester cumpli cu cierto condicionnan riba tereno di idioma. Un di e condicionnan aki ta desaroyo di material pa lesa.
Info / Contact
Departamento di Enseñansa Aruba (DEA) | Proyecto Idioma
Scroll To Top


text:
Mi ta dunado di trabou
APFA ta ehecuta e areglo di pensioen pa bo trahadonan pa asina nan por disfruta di un bon pensioen despues. Esaki nos ta haci cautelosamente y cu hopi dedicacion, cu bo cooperacion. Tanten cu e participantenan di APFA ta den servicio, abo como nan dunado di trabou ta e prome punto di contacto relaciona cu nan areglo di pensioen. Cu gusto APFA ta yuda bo pa bo informa bo trahadonan lo miho posibel tocante nan pensioen. P’esey wak ‘informa trahado’. Si tin algo cu a cambia den e situacion di trabou of priva di bo trahado of den bo organisacion, APFA mester haya sa esey. Wak pa mas informacion na ‘informacion di cambio’.


text:
E dignatario a expresa cu e situacion na Venezuela ta sigui tenso y confuso. Aruba ta sigui e situacion di cerca hunto cu Marina Real y den coordinacion cu Corsow y Bonaire, pa nos pais ta prepara di e mihor manera posible.
Prome Minister a elabora tambe tocante e Refineria Citgo Aruba. Diahuebs ultimo, ehecutivonan di Citgo y di e refineria a reuni, y Citgo a anuncia cu debi na e sancion cu Merca a pone riba Venezuela, nan mester a retira varios trahador riba termino corto.
“Mas cu claro Gobierno no ta acepta esaki sin mas. Citgo tin un obligacion cu e trahadornan y mester cumpli cune. Gobierno lo no coopera cu e retironan aki. Nos gobierno mesora a tuma contacto cu e ehecutivonan nobo di e refineria pa evita e retironan aki mas tanto cu ta posible. Lamentablemente nos no tin tur cos den nos man, debi na e situacion tenso y confuso cu tin na Venezuela.
“Sinembargo, nos lo sigui haci tur esfuerzo posible pa evita cu e trahadornan local perde trabao. Y si nan perde trabao mes, atravez di instancianan gubernamental, cu lo intermedia pa nan haya trabao pa nan haya trabao cu prioridad.
“ E refineria ta strategico tanto pa nos na Aruba como pa Venezuela. Pero e circumstancianan ta complica, meymey di desaroyonan geopolitico, interesnan di varios otro pais. Nos meta ta pa mantene e continuacion di e refineria y henter nos Gabinete ta envolvi den esaki.
“Nos a bise den pasado y nos ta ripiti. Hasta si tin 1% so di posibilidad pa habri e refineria nos lo lucha pa logra habri e refineria.
“ Mester bisa si, cu locual nos ta bibando awo cu e refineria no ta nada cu nos no tabata sa for di principio cu nos a drenta gobernacion. Gobierno anterior, lamentablemente, envez di negocia cu interes di Aruba den mente, a negocia cu otro interesnan den mente. Nan a asocia cu hendenan dudoso. Nan a envolve nan mes den practicanan dudoso. Aruba lo carga e fama di tabata habri pa hendenan manera Carvajal y Rincon.
“ Y con caro esaki a y lo costa nos? Ainda nos mester haya sa. Y awe nos ta sinta cu e consecuencianan. Un acuerdo firma cu tin un pilar economico practicamente cera como rehen, den cual no a tene cuenta cu e interes di Aruba, sino cu interes di algun individuo, y un refineria cu no a habri ainda. Pesey desde principio di nos gobernacion, nos a duna e problematica aki hopi atencion. Nos a reuni cu ehecutivonan di Citgo den varios occasion e aña cu a pasa, desde Januari.
“Nos tur ta corda con Citgo a bin pa anuncia e slow down y cu tambe lo retira varios trahador. Nos a reuni tambe cu e Minister di Energia Venezolano, señor Quevedo. Loke a tuma lugar na Augustus. No a bay Washington na mas cu un ocasion pa reuni a atende e tema aki cu Departamento di Estado, y purba reuni cu OFAC pa cu e sancionnan. Sinembargo, sin resultado positivo te ainda. Y esaki no debi na nos na Aruba, sino debi na e partner inconfiable cu nos tin den e contrato. E partner cu gobierno anterior a informa nos cu tabata confiable, y cu supuestamente hasta Hulanda a aproba, y awor a resulta cu esey no tabata berdad. Sinembargo, ban enfoca riba e posibilidadnan nos dilanti.
“Tin un cambio na horizonte, awor cu a cambia e dirigentenan na Houston manera a keda anuncia e siman aki. Pasobra tin un chens du Gobierno Mericano tin mas confianza den nan y cu lo por logra lanta e sancionnan ta afecta Aruba tambe. Nos a pone e contactonan caba, nos ta haciendo tur esfuerzo pa e sancionnan wordo lanta y asina haya un partner serio pa rehabilita e refinenria.
“Manera mi a bisa, e problemanan cu e refineria no a cuminza awor. E situacion no ta nobo. Nos a pasa aden caba, y mescos cu e biahanan den pasado, nos lo no sinta man cruza. Nos a lucha su surpasa e desafionan y nos lo haci mesun cos y mi tin confianza cu nos lo surpasa e desafionan atrobe. Mientras tanto, pa loke ta e situacion na Venezuela mes, Corsow ta preparando pa fungi como un tipo di hub pa ayudo humanitario na Venezuela. Y mi ta bolbe enfatiza cu ni Aruba ni Reino lo no ta envolvi den accionnan militar.
“Mi ta haci un apelacion na tur hende pa keda trankil y ban sigui den oracion pa Venezuela tin un pronto resolucion”, Prome Minister mr. Evelyn Wever-Croes a conclui.


text: Diaranzon madruga a drenta informe di un accidente cu hende herida pabao di e rotonde banda di F.T.A., mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un auto a bolter y e chauffeur ta aden pega y a solicita presencia di e equipo di rescate di bombero. Pero un rato despues e chauffeur mes a logra sali for di e vehiculo y a cancela bombero. Locual a sosode ta cu e chauffeur basta cansa den un Nissan March bayendo pabao cu velocidad basta halto na e rotonde a baha caminda ranca un borchi trafico bente basta leu, dal un kashi telefon destrui esaki y bolter keda den banda. Debi na e impacto e chauffeur a resulta herida. Na yegada di e ambulans nan a atende e victima y a transporte pa hospital.


text:
Ta urgi studiantenan pa test prome cu biaha pa Hulanda
Departamento di Enseñansa Aruba (DEA) ta urgi e studiantenan cu ta biahando pa Hulanda dianan 1, 2 y 4 di augustus proximo pa test prome cu e biahe pa Hulanda.
Departamento di Enseñansa lo controla na airport si tur studiante a haci e test y esnan cu ta test positivo pa COVID-19 lo mester keda Aruba. Departamento di Enseñansa lo percura pa e studiantenan cu ta COVID-19-positief por biaha despues cu nan a recupera.
Un studiante cu test positivo pa COVID-19 mester informa DEA via nr di telefon 594-4140 y door di manda un email na arubalening@ea.aw.
Test na LabHOH
LabHOH ta desea tur beursalen un great y healthy start den nan bida como studiante na Hulanda.
Pa bo mesun safety ta recomenda pa test prome cu bo bay. Pasa test cerca nos si bo ta bay Hulanda:
- Studiantenan riba vuelo di diadomingo 1 di augustus: por pasa test diasabra (31 jul) anochi y diadomingo (1 aug) mainta.
- Studiantenan riba vuelo di dialuna 2 di augustus: por pasa test diadomingo (1 aug) anochi y dialuna (2 aug) mainta.
- Studiantenan riba vuelo di diaranson 4 di augustus: por pasa test diamars (3 aug) anochi y diaranson (4 aug) mainta.
Pasa na e localidad di LabHOH situa na Palm Beach Plaza. Gasto pa antigeen ta solamente USD 35,- pa persona. Claro por semper pasa pa nos test di PCR tambe si ta desea.
KLM ta rekeri di studiantenan cu na “check-in” no a test ainda pa test na e Hyatt Place test center. Esaki tambe ta costa USD 35,- y ta haya resultado denter di un (1) ora.
Info / Contact
Pa mas informacion relaciona cu Arubalening por busca den e alfabet menu riba nos pagina principal:
Por tuma contacto cu:
Pa mas informacion relaciona cu studiamento na Hulanda por busca den e alfabet menu riba nos pagina principal:
Por tuma contacto cu:Scroll To Top


text:
ORANJESTAD, 04 april 2021
Segun resumen di awe 86 persona a recupera, a registra un total di 29 caso nobo di Covid-19, di cual 7 ta no-residente. E cantidad total di testnan ehecuta ayera na e diferente localidadnan na Aruba, entre otro laboratorio di hospital, laboratorionan priva y aeropuerto ta 781 test. 'Postivity rate' entre nos residentenan ta 27%.
Casonan activo pa awe ta 564, cantidad di fayecido relaciona cu Covid-19 a aumenta durante dos dia na 90. Palabra di condolencia y forsa ta bay na famia di e fayecidonan.
Hospital ta informa cu tin un total di 39 persona interna di cual 12 ta den Cuido Intensivo y 27 riba unidad general di covid.


text:
Minister di Transporte Otmar Oduber a indica cu e introduccion di ley di ‘haven en redeverordering’ y e desaroyonan den e sector maritimo, lo crea actividad economico pa Aruba.
Minister Oduber a splica cu manera ta conoci a traha riba un ‘haven en redeverordering’ cu lo percura pa trece control riba e situacion di e barconan para pafor den awanan teritorial di Aruba.
Manera por a compronde ta cu mester evita pa esaki bira na cierto momento un menasa pa nos turismo. Mirando e actividadnan cu ta tumando lugar na e momentonan aki, unda practicamente no mester autorizacion of notificacion di Aruba pa haci actividad di ‘Ship to Ship transportation’.
Aki ta trata di materialnan manera mineralnan, crudo, petrolio y gas, cu lo keda regla cu e ley aki. Awor cu e landsbesluit ta cla y e rekisitonan ta na su lugar pa loke ta trata tarifanan, control di rekisitonan, obligacion di companianan di barco, a stipula cu desde april 2015 lo cuminsa cobra pa tur actividad cu ta tuma lugar den nos awanan teritorial.
Finalmente awor por procede na informa tur agencianan cu ta traha aki na Aruba, cu desde april e ley ta drenta na vigor cu su rekisitonan.
Esaki ta significa cu tur e barconan cu ta sea ankering, para ta warda e siguiente opdracht lo mester paga pa haci esaki den awanan di pais Aruba, tambe esnan cu ta haci mantencion den area cu ta cay den nos awanan teritorial, dor di e bon ubicacion y ta probecha haci asina mantencionan na barconan, limpieza den e barconan etc. lo tin tarifanan stipula cu mester wordo paga.
Den caso di barconan cu ta haci actividadnan di bunkering tambe ta bay tin resposabilidanan cu pais Aruba no solamente den pago pero tambe den aspectonan di seguridad. Pa loke ta mantencion di barconan aki mester percura pa esaki nunca bira un menasa pa nos industria principal cu ta turismo.
Esaki lo significa cu automaticamente actividadnan mas grandi haci pa companianan cu ta estableci na Aruba of cu kier establece na Aruba pa e tipo di procesonan aki, transportationnan aki cu ta tuma lugar , lo mester cera un acuerdo manera esun cu a wordo cera den final di aña pasa cu CurOil di Corsou cu tin operacionnan andando akinan.
Desde prome di april lo cuminsa cu e control aki, e cobransa di esaki lo general mas o menos 3.5 pa 4 miyon Florin directamente pa caha di Gobierno e aña aki y a calcula cu pa aña esaki lo trece un 6 pa 8 miyon Florin den caha di pais Aruba.


text:
ORANJESTAD, Aruba: Prome siman di Aruba Bank Good4theNeighborhood Building Entrepreneurs ta completa
E prome siman di Good4theNeighborhood ta tras di lomba. Un grupo di studiante hopi entusiasma a registra pa presenta 8or riba dialuna mainta pa cuminsa e projecto di G4N Building Entrepreneurs. Riba e prome dia nan a ricibi un “break the ice” session cu Charisse Hoen, di E.E. ventures pa asina e studiantenan conose otro mihor. Na final di e prome dia e gruponan a wordo forma.
Francielle Lacle, un young entrepreneur di Yabi Consultancy, a presenta e “Business Model Canvas” na e grupo, unda cu e studiantenan a siña e importancia di defini nan producto y nan target market.
‘Nos tin un tremendo mix di studiante cu durante e prome siman a traha hopi duro pa duna nan producto un forma, y tambe pensa kiko ta e added value pa e cumprado” Roxanne Croes, coordinadora di e projecto ta menciona. ‘nan a bin cu 8 producto basta diverso cu nan a presenta na e panel di hurado’.
E studiantenan a pitch nan idea na e huradonan cu na nan turno a duna feedback pa asina e studiantenan por sigui desaroya durante e proximo simanan.


text:
Kralendijk- Durante luna di sèptèmber Boneiru ta selebrá luna di Turismo. Nos komunidat ta representá e esensiá di Boneiru su turismo, i pa e motibu aki nos turistanan lo keda yamá bon biní dor di zonido di músika i ritmo tradishonal. Un kantidat di evento lo wòrdu organisá den luna di sèptèmber ku un enfoke riba komparti nos sekretonan lokal di nos hendenan i kultura.
Riba 4 di sèptèmber Tourism Corporation Bonaire (TCB) a organisá su promé eksperensia na Flamingo International Airport kaminda pasaheronan ku a yega a haña un bon biní ku músika di Ka’i òrgel. Adishonalmente bishitantenan tabatin oportunidat pa eksperensiá i saka potrèt ku nos bonerianonan bistí na trahe folklóriko. Tur bishitante a risibí un regalo komo parti di apresio di nan bishita nos isla.
Meta
TCB su meta ta pa kontinuá komparti nos sekretonan lokal i inspirá nos bishitantenan pa siña konosé nos kultura, herensia i manera di biba. TCB ta kontentu di por yama nos bishitantenan bon biní durante luna di sèptèmber, selebrando nan yegada i ku nan por eksperensiá Boneiru su outentisidat. Tur pasahero yegando riba djasabra entre 1 ‘or di merdia pa 5 ‘or di atardi lo risibí un kaluroso bon biní.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
ORANJESTAD — Partido MEP a wordo hopi conmovi pa e candela cu a destrui tres local na pasadia Briyo di Solo, y a dicidi di tuma accion.
Directiva di partido pa e motibo aki a dicidi di hasi un donacion di 5,000 florin na Briyo di Solo.
Diabierna ultimo candidato Daphne Lejuez a organisa un actividad pa recauda fondo na su Cede cu bendemento di cos dushi. E atardi aki, Daphne a bende cos dushi y cu e accion aki a recauda 1.400 florin pa yuda Briyo di Solo.
Y diadomingo durante e gran actividad na Rancho, Plaza Starke, lider di MEP Evelyn Wever-Croes a anuncia cu el’a cancela e ciere di campaña di dje mes, pa asina usa e fondonan pa yuda Briyo di Solo, y asina a duna 2.500 florin adicional, hasiendo e suma total 8.900 florin.
Dialuna ultimo lider di MEP Evelyn Wever-Croes hunto cu candidatonan Daphne Lejuez, Setty Christiaans y Guillfred Besaril a bishita Briyo di Solo, pa entrega e donacion y mes momento por a mira e destruccion. Tambe nan por a saluda e clientenan.
“Briyo di Solo ta un pasadia hopi importante pa nos hendenan special di 16 anja bai ariba, y nan mester di nos sosten. Mientras tanto nan a haya temporalmente algun local otro caminda, pero nan mester cumpra tur nan materialnan bek cu a bai perdi. Nos ta contento di por hasi e donacion aki, y nos ta spera cu e por alivia e situacion pa asina nos hendenan special por sigi haya e atencion y cuido di Briyo di Solo”, lider di MEP Evelyn Wever-Croes a duna di conose.
Pabien na MEP y su candidatonan pa e bunita gesto aki.


text:
Kralendijk – Djasabra dia 31 di yüli 2021, e komishon ku a wordu lanta ku e meta pa
aktiva BSF bek, a organisa un reunion èkstra ordinario kual a wòrdu tene na e
sentro di bario di Tera Kòrá. Na e reunion aki tabata tin un total 17 persona di
kual 12 federashon ku a partisipá.
E reunion a kuminsá ku splikashon amplio di e eksistensia di BSF i for di
tempu ku e la wòrdu lanta te awor aki.
Despues tabata tin splikashon amplio di e nifikashon di BSF pa ku e
federashon nan deportivo na Boneiru.
Den esaki a bini bon kla dilanti ku te ainda BSF ta e federashon madre di
Boneiru ku ta wòrdu rekonosé dor di gobièrnu di Boneiru i ku tambe ta wòrdu
menshoná komo tal den e maneho eksistente di deporte.
BSF ta wòrdu rekonosé internashonalmente komo e federashon madre pa
atendé tur kos di deporte pa Boneiru.
Tambe a duna splikashon amplio di e sistema deportivo kon e ta hinka den
otro te pa e federashon nan por ta miembro di nan federashon internashonal
A splika tambe e motibu pa kiko e atletanan di Boneiru no por kompetí den
wega nan olímpiko, pero tampoko den wega nan Pan Amerikano, weganan
Sentro Amerikano i di Karibe of di Odesur,i kuantu esaki nan ta stroba e atleta
nan boneriano pa kompetí na nivel mas haltu id sigi desaroya.
Ademas a splika e importansia pa e deporte general mihó konosí komo
“Breedte sport”. Un otro punto ku a wòrdu splika ta e importansia pa tin un
direktiva nobo ku mester bai kana e proseso di statuto nobo, e maneho nobo,
akreditashon internashonal. Durante e reunion a puntra e miembro nan
presente si nan ta bai di akuerdo pa e komishon ku ta konsistí di Junny Vos,
Peter Silberie, Serapio Pop i Jose Luis Nicolaas por sigui ku e proseso pa
reaktiva BSF, tur miembro presente a bai di akuerdo i a proponé pa skohe un
miembro mas di manera ku e komishon por konsistí di 5 persona. Señor
Wijnand De Wolf di e federashon di natashon a pone su mes komo kandidato
pa yuda e komishon, demokrátikamente a puntra den e sala si tur miembro ta
di akuerdo ku postulashon di señor De Wolf, i tur miembro a bai di akuerdo pa
señor De Wolf forma parti di e komishon pa reaktiva BSF.
Tabata tin basta pregunta dor di e representantenan di e diferente federashon
nan, pero al final tur ta di akuerdo ku BSF mester bira aktivo p’asina sali na
vanguardia di deporte na Boneiru.
E komishon a haña un mandato di e federashon nan presente pa dentro di
dos siman presentá un proposishon di reaktivashon ku splikashon di e
benefisio nan pa asina por tin un mihó bista i komprendementu. Tambe a
palabra ku lo mail e statuto nan di BSF pa tur e federashon nan i tambe ku
kada federashon ku ta aspirá pa un puesto den e direktiva nobo di BSF pa na
por menshoná esaki den un mail na e komishon. E reunion tabata hopi
ameno i fruktífero. Señor Vos, na nòmber di e komishon a gradisí tur presente
i a aploudí kon uni i demokrátiko tur e federashon nan a partisipa na e
reunion.
KOMISHON REAKTIVA BSF KU EKSITOSO REUNION EKSTRAORDINARIO
Kralendijk – Djasabra dia 31 di yüli 2021, e komishon ku a wordu lanta ku e meta pa


text:
KRALENDIJK – Di parti di Watchdog Group Free Bonaire From BS-BES a sali un karta di protesta relashoná ku e bishita real fin di luna na Boneiru. E karta firmá pa Claudette Martijn-Reed ta bisa ku pa diferente motibu, pueblo di Boneiru no ta mira e bishita ku un kurason kontentu.
E ta spera ku e karta ta logra kambia pensamentu di Rei pa bin Boneiru. E ta skirbi: “Pa kas real no tin nada di selebrá. Na e pesadia aki tin mas di bisa i reprochá. Nos ta haña hustamente ku bo a bira bo lomba pa nos. Pèrdida total di konfiansa den intenshonnan di parlamentu i senado hulandes. Loke no por a kibra den 40 aña, a destruí den kuater aña. E intenshon di BES tabata pa mehorashon òf destrukshon?
Ademas Martijn-Reed ta mustra ku pueblo di Boneiru ta hopi malkontentu ku maneho di RCN, parlamento i senado na Den Haag i gobernantenan lokal. Tambe ku formashon di BES ta ilegal ku lo tin konsekuensia pa Hulanda. “Miles di hende na Boneiru gustosamente lo ke deskonsehá bo pa sigui ku bo bishita pa Boneiru”, e ta sigu skirbi.
Un di e motibunan p’esaki, segun Martijn-Reed, ta ku pa mas ku dos aña kaba a pidi un referèndem legal pa medio di un kantidat di akshon. E ta mustra riba e akshon di James Finies dilanti di Kolegio Ehekutivo ku henter pueblo di Boneiru ta sostené. Otro motibu, según Martijn-Reed, ta e ‘aanmaningen’, findishi, baimentu di bankarota, menasanan i un kantidat di trampa di impuesto. Un di tres motibu ta ku “Hulanda ta traha un plan falsu pa eradiká e pueblo di Boneiru.
E ta skirbi: “Esaki nunka nos lo no pèrmití. Diariamente nos ta sinti nos mes intimidá, diskriminá i reprimí meskos ku nos a bolbe den e periodo di katibu. Nos ta hopi iritá, tristu i rabiá. Un prizòn luhoso na lugá di un empleo i desaroyo sosial ekonómiko. Na promé lugá nos ke nos referèndem, i na di dos lugá ku e 800 hendenan di RCN i su sosionan ku ta hasi nos pober i ta kosta hopi plaka, ta bai. Na di tres lugá nos ke nos outonomia total asina nos por enkaminá nos kaminda pa independensia na 2020. Esei ta e aña ku Nashon Uní a proponé pa eradikashon total di e era di kolonialismo.”
Fuente Èxtra Boneiru


text:
KRALENDIJK – Na Boneiru masha poko ta lesa pa mucha. Esaki un investigashon di hende ku difikultat ku lesamentu i skibimentu ku Fundashon Lesa i Skibi Boneiru, a tene den kabamentu di aña pasá, un inisiativa di Rotary. A entrevistá mas ku mil habitante di Boneiru, i tambe un grupo grandi di alumno di skol sekundario. E resultadonan ta konosí aktualmente.
E echo ku ta lesa i lesa pa mucha asina poko ta kousa preokupashon. Pasobra esaki por traha preventivamente si ta trata di analfabetismo. “Si bo kuminsá lesa pa mucha na un edat hóben, esaki tin efekto riba término largu”, Marie Craane ku ta traha komo kordinadó di alfabetisashon na Forma, e instituto pa edukashon di adulto, ta bisa.
‘Analfabeta funshonal’
Te ainda a suponé ku na Boneiru un 24 porshento di e poblashon aktivo no por lesa i skibi òf no sufisientemente. E sifra aki ta di mas ku dies aña pasá. Ta p’esei Fundashon Lesa i Skibi a laga hasi un investigashon di alfabetismo den e diferente idiomanan ku ta papia riba e isla. Koutelosamente por konkluí ku 17.7 porshento di habitantenan ta ‘analfabeto funshonal’ na papiamentu. Na hulandes e porsentahe ei ta mas haltu, 25 porshento.
Craane ta kontentu ku awor tin sifra, pero mesora ta pone un nota marginal: “17 porshento por ta mas abou ku e 24 porshento ku nos ta sali for di dje. Pero den práktika e kantidatnan lo ta mas serka di otro. Tin hende ku a duna kontesta sosialmente aseptabel, i e berdadero analfabetonan por ehèmpel, kasi no a koperá.”
A usa e kuestionarionan na kompania, instansha, skol, pero tambe riba kaya e na evento. Craane mes a yuda tene e enkuestanan. E ta konta kon na un di e eventonan un hòmber tabata pará poko separá riba e plenchi, i kon despues di hopi esfuerso el a konvensé e hòmber pa koperá. “A bin sali ku e no por a lesa.”
Opstákulo
Pa Addo Stuur, presidente di e Fundashon Lesa i Skibi, e opstákulo di mas grandi ta den e investigashon di abilidat di lesa di mucha di grupo 7 i 8. “Si esei no ta na un bon nivel e muchanan ta haña nan den problema na skol sekundario.”
“E situashon di idioma ta kompliká na Boneiru”, Craane ta bisa. “E investigashon ta mustra ku ta papiamentu ta usa mas parti pa komunikashon. Esei ta boga pa invertí mas den material edukativo na papiamentu. Un programa manera Sesamstraat na Papiamentu lo ta hopi bon.”
Bùs di medionan di komunikashon
Den e lucha kontra hende ku difikultat ku lesamentu i skibimentu e fundashon di Lesa i Skibi pronto lo bini ku un inisiativa mas: un bùs di medionan di komunikashon. Ta yena e bùs, un biblioteka riba wil, franses, bieu, ku mil buki, Stuur ta konta. Pa mucha hóben, alumnonan di skol básiko i püber. Por lo pronto lástimamente ta buki hulandes so. Pasobra na papiamentu no tin mashá.” E bùs di medio di komunikashon tin computer tambe, ku internet. Por usa esakinan pa hùiswèrk, òf djis pa buska algu. E bùs ta para den un otro bario tur dia.
Tantu Craane komo Stuur ta haña ku investigashon adishonal ta nesesario, entre otro di e impakto sosial i ekonómiko di hende ku difikultat ku lesamentu i skibimentu. “Si hende no por lesa i skibi, òf no por sufisientemente, esaki tin influensha riba nan salú. Nan ta biba un bida ku mas stress. Nan tin miedu kaba di un karta ku nan no por komprondé.”
Sírkulo
E investigashon por lo pronto no ta kambia nada na e trabou di Forma. Hóbennan i adultonan ku no por lesa i skibi bon, por sigui un trayekto di alfabetisashon serka nos”, Craane ta splika. Un hende ku difikultat ku lesamentu i skibimentu ku a siña lesa por lesa pa su yu tambe. Asina bo ta kibra e sírkulo visioso.”
Outor Janita Monna


text:
KRALENDIJK – Djabièrnè último e ekipo di futbòl s.v. Atlétiko Flamingo di Nikiboko a topa e ekipo di s.v. Arriba Peru den Stadion Kralendijk den e di dos partido bálido pa kampionato di futbòl di nos isla ku a ranka sali djarason pasá.
E partido aki a konosé un total di 3 gol di kua e ekipo di Flamingo mester a soda pa su viktoria komo ku Arriba Peru no a bin pa hasi wega. E ekipo di Atlétiko Flamingo na di 30 minüt di e promé tempu, ta habri markador ku gol di Naigel Coffie ku ta manda e ekipo ariba ku e skor di 1-0. Na di 37 minüt Arriba Peru ta haña un tiru liber i ta empatá 1-1 ku gol di Esteban Berdugo. Skor tambe ku e partido a bai sosegá kuné.
Den di dos mitar Arriba Peru a sali i ta buta preshon fuerte pero no sufisiente i na di 50 minüt Atlétiko Flamingo ta logra bai ariba 2-1 ku gol di Eliomar Frans. Arriba Peru a hasi su máksimo esfuerso pa purba empatá e partido pero sin resultado deseá. Atlétiko Flamingo finalmente ta bai ku e viktoria ku e skor final di 2-1 riba e ekipo di Arriba Peru.
Rèfri ku a dirigí e di dos partido di e kampionato ta Geofrey Angela.
Despues di e partido djabièrnè, awe djadumingu pa 7’or di anochi, s.v. Vespo di Rincon ta enfrentá s.v. Young Boys di Nort’i Saliña. Por sigui esaki solamente via e sistema di ‘Live Streaming’!
Riba potrètnan e timnan, outornan di e golnan i e kuerpo di rèfri ku a dirigí e partido.


text:
TÓPIKO PRINSIPAL
Hende Lo Kaba ku Nos Planeta?
“Un generashon ta bai i un generashon ta bini, ma tera ta permanesé pa semper.”—REI SÁLOMON DI SIGLO 11 PROMÉ KU KRISTU. *
Pa e eskritor di Beibel di pasado akí, bida di hende ta mashá kòrtiku na komparashon ku e eksistensia eterno di nos planeta. Pa míles di aña, hopi generashon a pasa; tòg nos planeta tera a duna prueba di ta resistente i kapas pa sostené bida. Pero esei ta te ku awor.
Algun hende ta bisa ku despues di Segundo Guera Mundial, mundu a eksperensiá kambionan drástiko i rápido. Den apénas 70 aña, hende a mira desaroyonan remarkabel riba tereno di komunikashon, transporte i otro ramonan di teknologia ku a trese kambionan ekonómiko nunka bisto. Aworakí, hopi hende ta disfrutá di un nivel di bida ku ántes nan no por a ni soña kuné. Durante e 70 añanan ei, e kantidat di habitante di mundu a bira kasi tres biaha mas tantu.
Pero tur esaki tin su konsekuensianan. Algun sientífiko ta bisa ku e dañonan ku aktividatnan humano ta kousa na tera ta desbalansando e siklonan di naturalesa i lo no por sostené bida mas. De echo, segun nan, nos a drenta un era nobo ku nan ta yama antropoceno, den kua hende a yega na e punto di ruiná naturalesa kompletamente.
Beibel a papia di un tempu ku hende lo “kaba ku e tera.” (Revelashon 11:18) Tin hende ta puntra nan mes si ta den e tempu ei nos ta bibando. Kuantu daño mas hende lo kousa? Di bèrdat no tin solushon mas? Hende lo kousa daño ireparabel na nos planeta?
DI BÈRDAT NO TIN SOLUSHON MAS?
E daño na nos planeta ta ireparabel? Algun sientífiko ta pensa ku ta difísil pa pronostiká ki efekto kambio di klima lo por tin riba nos planeta. Pa e motibu ei nan ta teme ku nos lo por haña nos ku kambionan diripiente i ònferwagt ku lo por trese konsekuensianan desastroso.
Por ehèmpel, pensa riba e kapa di eis na Wèst Antártika. Algun hende ta pensa ku si temperatura di tera su atmósfera i laman sigui subi, lo yega e momento ku lo no tin nada ku por stroba e kapa di eis di smèlt. Dikon? Esei ta pasobra e kapa di eis ta reflehá e rayonan di solo. Pero segun ku e kapa di eis ta bira mas fini i mas chikí, e laman bou di dje ta keda eksponé na e rayonan di solo. Komo ku e superfisie skur di laman ta apsorbá mas kalor di solo, e kapa di eis ta smèlt mas lihé. Esaki por krea un sírkulo visioso. Pa motibu ku e eis ta smèlt, e nivel di laman lo subi i esaki lo por tin konsekuensianan desastroso pa miónes i miónes di hende.
NOS ‘DEBE’ EKOLÓGIKO TA SIGUI OUMENTÁ
Hende a pensa riba vários strategia pa dil ku e situashon di emergensia ku nos planeta ta aden. Un ku tin hopi tempu kaba riba mesa ta e asina yamá ‘desaroyo sostenibel,’ esta, un plan ku ta fomentá kresementu ekonómiko i sosial i ku no ta daña medio ambiente. El a duna resultado?
Lamentablemente, meskos ku e krísis finansiero mundial, e ‘debe’ ekológiko ta sigui oumentá. Hende ta sigui usa e rekursonan natural mas lihé ku tera por produsí nan bèk. Tin algu ku nos por hasi? Un ekólogo a atmití frankamente ku “den un sentido, nos no tin ni e mínimo idea di kon pa dil ku nos planeta na drechi.” E situashon akí ta kuadra presis ku loke Beibel ta bisa: “No ta keda na hende pa dirigí su pasonan.”—Yeremías 10:23.
Di otro banda, Beibel ta sigurá nos ku nos Kreador lo no permití hende kaba ku tur e rekursonan di nos planeta i lag’é plan barí. Salmo 115:16 ta bisa nos ku Dios ‘a duna e yunan di hende e tera.’ Sí, nos planeta ta un “regalo perfekto” di nos Tata selestial. (Santiago 1:17) Akaso e ta duna nos un regalo ku ta sirbi pa un tempu so, ku ta daña i despues ta stòp di traha? Klaru ku nò. Esaki ta bisto na e manera ku Dios a diseñá nos planeta.
PROPÓSITO DI E KREADOR
E buki bíbliko di Génesis ta konta ku luho di detaye kon Dios a traha nos planeta kuidadosamente. Na prinsipio tera tabata “sin forma i bashí i tabatin skuridat riba superfisie.” Ma tambe e ta menshoná “awanan,” ku ta esensial pa por tin bida riba tera. (Génesis 1:2) Anto Dios a bisa: “Laga tin lus.” (Génesis 1:3) Aparentemente, e rayonan di solo a drenta atmósfera di nos planeta i lus a bira visibel pa promé biaha riba tera. Beibel ta deskribí despues kon tera seku i laman a ser formá. (Génesis 1:9, 10) Despues di esei “vegetashon, mata ku ta duna simia segun su sorto i palu ku ta duna fruta” a aparesé. (Génesis 1:12) Pues asina tur e elementonan nesesario pa sostené e proseso- i siklonan di bida, manera fotosíntesis, a kuminsá eksistí. Ku ki propósito nos Kreador a hasi tur e preparashonnan akí?
Isaías, un profeta di antigwedat, a deskribí Dios komo “Esun kende a forma tera i a trah’é; el a estables’é, i no a krea esaki pa e keda bashí, ma el a form’é pa e wòrdu habitá.” (Isaías 45:18) Klaramente anto, e Kreador su propósito ta pa tera ser habitá pa semper.
E tristu realidat ta ku hende a hasi mal uso di Dios su regalo presioso i kasi ta kabando kuné. Pero e Kreador su propósito no a kambia. Un hòmber di antigwedat a bisa: “Dios no ta hende, ku e lo gaña, ni yu di hende, ku e lo arepentí. Akaso el a bisa, i e lo no hasié? Òf el a papia, i e lo no kumpli?” (Numbernan 23:19) Dios no ta bai laga hende ruiná e tera akí. Mas bien, e dia pa Dios “kaba ku esnan ku ta kaba ku e tera” lo yega pronto.—Revelashon 11:18.
TERA LO TA NOS HOGAR PA SEMPER
Den su famoso Sermon Riba Seru, Hesus a bisa: “Felis ta esnan ku tin un genio suave, ya ku nan lo haña e tera.” (Mateo 5:5) Mas aleu den e mesun sermon ei, Hesus a revelá kon e tera lo ser reskatá. El a siña su siguidónan pa pidi den orashon: “Laga bo Reino bini. Laga bo boluntat sosodé, meskos ku den shelu, tambe riba tera.” Sí, e Reino òf gobièrnu di Dios lo kumpli ku e propósito di Dios pa tera.—Mateo 6:10.
Tokante e kambionan remarkabel ku e Reino ei lo trese, Dios ta deklará: “Tende! Mi ta traha tur kos nobo.” (Revelashon 21:5) Esaki ta nifiká ku Dios lo remplasá nos planeta ku un nobo? Nò, nos planeta mes no tin nada malu kuné. E problema ta sinta mas bien serka e gobièrnunan humano ‘ku ta kabando ku e tera akí’ i esnan ku ta responsabel pa e krísis ekológiko. Ta ku nan Dios lo kaba i lo e remplasá nan ku “un shelu nobo i un tera nobo,” es desir, un gobièrnu selestial nobo, e Reino di Dios, ku lo goberná riba un sosiedat humano obediente.—Revelashon 21:1.
Pa eliminá e ‘debe’ ku hende tin ku e planeta akí Dios lo pone e siklonan di naturalesa bèk den balansa. Bou di inspirashon, e salmista a duna un deskripshon di loke Dios lo hasi: “Bo ta [kuida] tera i ta muh’é; bo ta hasié masha riku mes.” Unabes e klima bira normal bèk, i mas importante ainda, ku Dios su bendision, tera lo bira un paradeis mundial ku lo produsí kuminda na abundansia.—Salmo 65:9-13.
Segun Pyarelal, sekretario di e defuntu guia spiritual di India Mohandas Gandhi, Gandhi a yega di bisa: “Tera ta produsí lo sufisiente pa satisfasé kada hende su nesesidatnan, pero no su ambishonnan.” E Reino di Dios lo kambia kurason di hende yegando asina na rais di e problemanan di nos planeta. Profeta Isaías a bisa ku bou di e gobernashon di e Reino hende “lo no kousa daño ni destrukshon” na otronan ni na e planeta akí. (Isaías 11:9) De echo, awendia miónes di hende di tur nivel di bida ya kaba ta siñando tokante Dios su normanan elevá. Nan ta siña stima Dios i nan próhimo, pa ta gradisidu, pa kuida nos medio ambiente, pa konserbá rekursonan natural i pa biba na armonia ku Dios su propósito pa nos planeta. Esaki ta prepará nan pa biba den un paradeis riba tera.—Eklesiástes 12:13; Mateo 22:37-39; Kolosensenan 3:15.
E relato di kreashon den Génesis ta kaba bisando: “Dios a mira tur loke el a traha, i ata, tur kos tabata masha bon.” (Génesis 1:31) Sin duda, nos planeta ta muchu presioso pa e kaba na ruina. P’esei, ta un konsuelo pa sa ku e futuro di nos planeta ta den man di Yehova Dios, nos Kreador bondadoso. E ta primintí nos: “E hustunan lo heredá e tera, i lo biba den dje pa semper.” (Salmo 37:29) Bo tambe por ta entre “e hustunan” ku lo yama tera nan hogar.
^ par. 3 Saká for di Beibel na Eklesiástes 1:4.


text:
SEROE COLORADO – Diasabra ultimo e ciudadano conoci ‘Heintje’ Ras a inicia su hazaña di biba den e mina di fostato na Seroe Colorado pa 100 dia pa un bon causa. Esaki ta pa realisa su proyecto di un Mega Museo pa Aruba. Cu e logro aki, e por drenta e buki di record mundial di Guiness. E intencion ta pa e keda bou tera te dia 9 di januari 2022. Segun e relato di e portal Deportivo 297 Sporte, tin algun regla manera no por no por wak solo ni luna, no mag di tin kampvuur den e fosfato, no por tin Wifi, sin coriente, no mag di tin telefon of tablet y riba dje sin cuminda; solamente awa cu fruta. Anto pa completa e regla no mag di tin cama.Mientrastanto e la pasa den su prome 24 ora den compania di su dos yiunan, pero cu no a resulta facil. E temperature ta un di e factornan mayor cu por determina su exito of no. E yiunan tabatin problema pa drumi, y nan tin cu keda pa 9 dia ainda, pues ta bira un reto interesante pa nan sigur. Texto y potretnan cortesia 297 Sports.
Tur cu ta interesa por hasi esaki na e cuenta di banco;
*Hazaña Mega Museo Aruba 2021*
RBC Bank # 7700000100257292
Bo donacion ta di aprecia.
BRAZIL - Sarah Quita Offringa ta keda ocupa cu preparacion pa su continuo competencianan internacional. E siman aki el a comparti un video cu ta mustra con e ta anda cu e bida internacional di un surfer Arubiano, y ta mustra cu e ta completamente aclimatisa, unda cu e ta.
ORANJESTAD - Ayeranochi Asamblea General di COA a eligi un directiva nobo pa e organisacion. COA lo tin pa prome biaha un hende muhe como Presidente, den persona di Wanda Broeksema, cu pa e ultimo cuater aña a fungi como Vicepresidente. E directiva awor ta consisti di shete persona (tabata te cu awor nuebe), di cua cuater ta hende muhe.
ATLANTA – Despues di Xander Bogaerts, pelotero professional di Corsou Ozzie Albies tambe a yega e final (pero pa Liga Nacional) cu su club Atlanta Braves. Nan a gana 5-4 di Milwaukee Brewever. Awor nan tin cu warda e ganador di e serie di Los Angeles Dodgers y San Francisco Giants. Tin chens cu varios hungador di Aruba y Corsou por topa otro den e serie mundial cu ta cuminsa ultimo siman di October.
BOSTON — E pelotero professional di Aruba Xander Bogaerts tabata instrumental diamars anochi na Boston pa su ekipo Red Sox gana e wega importante y decisivo contra e rival di tur tempo New York Yankees. Tanto den defensa como ofensa, e Arubiano a haci un tremendo papel. Prome cu un homerun den su prome salida, percurando pa e prome 2 caredanan pa Boston cu a ‘set the pace’ pa resto di e wega. Y tambe e hugada tremendo ora cu den un tiro perfecto di bala pa home, a logra yuda saca e hungador Aaron Judge out, scapando un careda crucial di e opositor pa drenta. E dos momentonan aki tabata instrumental pa finalmente e ekipo vence cu score convincente di 6-2 na final. Tambe hungadornan manera Kyle Schwaber cu tambe a dal un homerun y e pitcher Nathan Eovaldi a percura pa un tremendo picheo te di 6 inning pa mantene e score abou pa e contrincante. Cu e victoria aki, Boston ta sigui na bida y ta topa nan proximo contrincante Tamba Bay Rays na St Petersburg, Florida diahuebs pa un serie di tres wega. E ganador di esaki ta bira e representante di liga americano pa Serie Mundial. New York Yankees, cu ta disfruta di un fanaticada grandi na Aruba, su temporada a yega asina na final pa 2022.
(ADVERTORIAL)
BOSTON – Awe nochi pa 8’or e pelotero professional di Aruba Xander Bogaerts ta forma parti di un wega hopi importante pa continuacion di e temporada aki. Boston ta enfrenta su rival di tur tempo New York Yankees y e ganador ta sigui den e contienda di Wild Card pa sigura su posicion pa Serie Mundial. Si esaki sosode, lo no ta e prome serie mundial cu Xander ta participa aden. E wega ta uno cu tin hopi interes na Aruba mirando e fanaticada grandi cu tin di tanto Yankees como Red Sox na Aruba. ESPN ta un di e canalnan riba cual por wak e wega.


text:
Oranjestad – Weekend polis a tene un landelijke verkeerscontrole. Ariba caminda di e L.G.Smith Boulevard un agente femenino a duna un Tercel ordo pa stop, pero esaki a dicidi di sigui strit.
Mesora a subi auto y nan bay su tras, unda cu poco mas pariba di Cas di Gobernador a logra pare.
Un agente a bahè for di auto y lo a pone supla(nos no sa si esaki ta permiti ainda, door di Covid-19 y awor e variante Delta cu ta super contagioso).
Segun nos a compronde su ultimo intento e la logra supla y a supla pasando e limite di Ųgl.
Eynan mes e la wordo deteni y transporta cu transportwagen di CEA pa warda.


text:
Pronóstiko di tempu pa Kòrsou i bisindario bálido te djabièrnè mainta 06:00 o.l., 19 di mart 2021.
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l., 19 di mart 2021.
Kompilá: djaweps 18 di mart 2021, 05:00 o.l. (09:00 UTC).
Tempu: Parsialmente nublá. Temporalmente hopi nublá i tantu awe komo mayan lo tin chèns pa algun áwaseru.
Temperatura máksimo lo alkansá 29ºC i temperatura mínimo 24ºC.
Solo ta sali 06:41 i ta baha 18:46 o.l.
Bientu: Generalmente ost i moderá te basta fuerte; forsa 4 te 5 (20 te 19 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Durante di e próksimo dianan ta antisipá ku temporalmente mas nubia lo plama riba nos region i awa por kai riba parti di e isla. Mas aleu, bientu por supla un poko fuerte awe, pero esaki lo mengua durante e siguiente dianan.
Kondishon di laman: Moderá ku olanan entre 1 i 2 meter (3 i 7 pia). E olanan di mas haltu lo ta den resake na e kostanan nort i ost.
Fenómeno spesial: Ningun.
Perspektiva te djasabra mainta: Parsialmente nublá ku chèns pa algu di yobida.
Meteorólogo: Vrutaal / Coffie.


text:
Oranjestad (buvo) Den e siguiente lunanan Deloitte Dutch Caribbean, su seccion di Human Capital Consultancy, Training & Assessments lo inicia cu un investigacion ariba e condicionnan di trabou na Aruba. E tarea aki ta wordo realisa ariba peticion di gobierno di Aruba. A base di e resultadonan di e investigacion menciona, gobierno di Aruba lo evalua su maneho y structura actual di salario y lo ahusta esaki si ta necesario.
E iniciativa aki hunto cu algun otro iniciativa di gobierno, tin como meta pa realisa un aparato gubernamental pro-activo, profesional y cu ta enfoca riba e cliente. Den e simannan cu ta bin lo haci un apelacion na e sector priva y e sector semi-priva pa di e forma aki nos por inicia cu e sondeo di salario. Organisacionnan rond Aruba por spera un solicitud pa forma parti di e investigacion concerni. Unabes esaki tuma luga e organisacionnan participante lo ricibi dos lista di pregunta cu por ser yena y manda bek pa Deloitte.
E prome formulario lo contene un lista di pregunta na unda e organisacion participante por yena informacion general tocante nan condicionnan di trabou. E di dos formulario ta trata preguntanan specifico relata na un asina yama “benchmark” di un variedad di funcionnan estableci. Organisacionnan cu forma parti di e investigacion aki lo ricibi un resumen anonimo di e resultado di e sondeo como intercambio pa nan cooperacion. Cu esaki un organisacion por evalua su propio pakete di condicionnan di trabou ariba un escala mas grandi, ariba e mercado di Aruba.
Land Aruba a yega na un palabracion cu Deloitte pa garantisa cu e informacion obteni lo keda anonimo y confidencial. E resultado di e investigacion lo ser trata anonimo y lo no contene ningun nomber di e organisacion of otro informacion di cual por deduci di cua organisacion e informacion ta bin. Deloitte lo comparti unicamente resultado anonimo di e analisis cu Land Aruba.
Despues cu e analisis di e resultadonan termina, lo destrui tur e datonan compila pa asina aki finalmente cumpli cu e palabracion haci cu gobierno di Aruba. Deloitte lo informa gobierno di Aruba di e organisacionnan cu lo forma parti di e investigacion aki, pero lo no comparti datonan individual. Cu participacion na e investigacion, organisacionnan participante lo contribui pa sigui profesionalisa e maneho di Departamento Recurso Humano dentro di e capa di sector publico di Aruba. Esaki finalmente lo mehora e servicionan cu gobierno ta brinda na comunidad y indirectamente lo garantisa un progreso positivo pa Land Aruba den su totalidad.
Pa mas informacion tocante e investigacion (y participacion na esaki) por tuma contacto libremente cu Sra. Esther Baaij of Sra. Maghalie van der Bunt- George via salarisonderzoek@deloitte.com of via number di telefon 582 6235. Tambe por tuma contacto cu un representante di Departamento Recurso Humano, Sra. Christina Geerman via number di telefon 522 9999.


text:
Diasabra atardi a drenta informe di cu un persona despues di varios dia sin wak su bisiña pa algun dia a dicidi di purba wak via bentana y a hay’e drumi riba su cama y no ta reacciona na Pos Chikito Complex 4B, mesora a dirigi tanto polis, ambulans como tambe bombero na e sitio. Na yegada di polis ya ambulans tabata na e sitio y bomberonan a caba di yega. Via e bentana un bombero a logra pasa paden y a habri e portanan di patras y padilanti pa asina ambulans y polis por a drenta. E personal di ambulans a nota dibiaha cu e persona no ta halando rosea y a pidi presencia di dokter pa bin constata morto. TA trata aki Dickson Maurin Juan Manuela naci 8 di december 1962. E ta un persona masha social aunke hopi ta esnan a tente for di chikito caba na school pa su gordura y hasta na grandi pero esaki no a strobe di ta un person masha amical y servicial den su tempo liber e tabata dedica na train muchanan baseball y na trabao na hotelnan e tabata un persona social y atento. Na famianan di e fayecido ta bay nos mas sincero palabranan di condolencia.
1 thought on “Despues di varios dia sin wak e, bisiña a bin haya Dickson Manuela morto drumi riba cama na su cas!”
-
O wow ! Forsa na tur cu a stime …


text:
GOBIÈRNU DI KÒRSOU A TENE E DI TRES REUNION KU E SENTRALNAN DI SINDIKATO I VBC.
GOBIÈRNU DI KÒRSOU A TENE E DI TRES REUNION KU E SENTRALNAN DI SINDIKATO I VBC.
Willemstad – Promé Minister Gilmar Pisas huntu ku Minister di Desaroyo Sosial, Labor i Bienestar Ruthmilda Larmonie-Cecilia, na nòmber di Gobièrnu di Kòrsou, a reuní ku e sentralnan di sindikato i VBC dia 28 di sèptèmber 2021.
Esaki tabata e di tres reunion ku ta tene ku e tres Sentralnan di Sindikato, Vereniging Bedrijfsleven Curaҫao (VBC) i Gobièrnu di Kòrsou ayera dia 2 di sèptèmber 2021.
E tres sentralnan di sindikato ta: Central General di Trahadonan di Kòrsou (CGTC), Sentral di Sindikatonan di Kòrsou (SSK) i Sentral Solidaridat Sindikal (SSS).
Durante di e reunion aki a trata e siguiente puntonan: Departamentu di Labor, Plan di Limpiesa, urgensia pa krea kuponan di trabou di un forma aselerá i Refineria.
Minister di Salubridat, Medio Ambiente i Naturalesa Dorothy Pietersz-Janga i Minister di Tráfiko, Transporte i Planifikashon Urbano Charles Cooper a bini aserká den e reunion na momentu ku a trata e punto di agènda “Plan di Limpiesa”.
E reunion a kana den un bon esfera kaminda tabatin espasio amplio pa kada partido por a dialogá i kompartí informashon ku otro riba e puntonan ku a bini dilanti.
E siguiente reunion lo ta aki dos siman.


text:
Groningen i Wardakosta ta detené barku di bela ku droga
Groningen i Wardakosta ta detené barku di bela ku droga
Den un akshon kombiná riba laman e barku di Marina Real Groningen i un tim di Metal Shark di
Wardakosta a interseptá un barku di bela ku droga na bordo. E operashon a kuminsa mainta
trempan dia 22 di sèptèmber na momentu ku a detektá un barku di bela sospechoso. E barku di
Marina Real a detené e barku di bela riba laman i a enkontrá tres pakete ku droga na bordo.
Wardakosta i Zr.Ms. Groningen a detektá riba nan radar un ‘go-fast’ ku tabata nabegá na un
forma sospechoso. E ‘go-fast’ a nabegá i topa ku un barku di bela i aki ta sospecha ku a hasi un
“overload” di kontrabanda. Zr. Ms. Groningen ku tabata nabegá den e area di e barku di bela a
dirigí dos di nan botonan di halta velosidat, e asina yama FRISC’s pa interseptá e barku di bela.
Na yegada e tripulantenan di e FRISC’s a hasi un kontrol riba e boto. Despues di konsultá ku
Wardakosta e barku di bela a ser traspasá na un tim di Metal Shark di Wardakosta ku a tou e
boto direkshon di Kòrsou. Riba e ruta pa Kòrsou e Metal Shark a risibí asistensha di e cutter
Jaguar ku a sigui tou e barku di bela hiba Willemstad. Durante di un kontrol amplio riba e boto a
enkontrá tres pakete ku droga na bordo kual tabata kontené mas o menos 80 kilo di kokaina. E
uniko tripulante na bordo tabata un hòmber di nashonalidat Britániko. E hòmber akí i e droga a
ser entregá na polis pa kontinuá ku e investigashon.
Wardakosta i Groningen lo kontinuá ku e vigilashon intensivo di e kostanan di e islanan. Banda
di Groningen tin tambe militarnan riba kosta ku ta kana patruyá. Abo komo suidadano alerta
tambe por yuda Wardakosta. Na momento kubo mira algu sospechoso riba laman òf na kosta,
bo por informá Wardakosta riba e number 913. E number akí ta alkansabel di dia i anochi.
Huntu nos por protehá e laman i e awanan di nos isla den temporada di COVID-19.


text:
Durante fin di siman direktivanan, kordinadonan i dosentenan di e Leerorkestnan di Aruba, Boneiru i Kòrsou (ABC) i un delegashon di Leerorkest Hulanda a reuní ku otro durante un interkambio ku a wordu organisá na Kas di Kultura na Aruba.
Leerorkest ta un konsepto ku ta funshona ku hopi eksito pa 15 aña kaba na Hulanda na diferente skolnan basiko den diferente siudat. Den 2016 a establesé Leerorkest na Kòrsou, den 2019 Aruba i por ultimo den janüari 2020 a kuminsá na Boneiru. Pa medio di un Leerorkest muchanan di skolnan basiko ta haña e oportunidat pa deskubri kon great i magiko e ta pa toka un instrumento di orkesta pero tambe kon pa toka huntu den un orkesta. E konsepto ta basá riba e vishon di Leerorkest: demokratisashon di edukashon di musika. Fundadó i direktor di Leerorkest, Marco de Souza ta konta: ‘Nos ta haña ku musika mester ta asesibel pa tur hende, pero hopi biaha edukashon di musika ta organisá na un manera ku e ta difisil pa yega na dje, pasobra e ta karu òf ta limitá na espasio. Nos ke baha e drèmpel i sòru ku musika ta bira asesibel pa tur mucha, tambe pa muchanan di menos rekurso.’
Durante e reunion na Aruba a yega na palabrashonan riba tereno di desaroyo di e trabounan di Leerorkest na ABC den un forma di relashon di trabou mas estrecho ku otro. Mester menshoná ku e relashon di trabou aki ta danki na e apoyo i sosten finansiero di Ministerio di Hustisia i Seguridat Hulandes pa traha huntu na krea un mihó futuro pa nos hubentut. Enbes di medidanan represivo ta pone ayudo disponibel pa un programa preventivo den un kuadro “holistiko” di e desaroyo di e mucha. A wòrdu probá sientifikamente ku muzik tin un efekto positivo riba e inteligensia i e abilidatnan sosial di e muchanan. E efekto aki ta originá a base di e echo ku tokamentu ta stimulá e konekshonan neurológiko den selebre. Muchanan ku ta toka un instrumento ta siña traha huntu, apoyá otro, skucha otro, tene kuenta ku otro, warda riba otro i hopi mas.
Ku esaki, partidonan ta uni nan mes pa traha ku otro na un desaroyo sano i na e bienestar di e mucha. Ku e lema ‘Musika Ta Pa TUR Mucha’ lo kolabora i interkambia idea, planifikashon i ehekushon di trabounan, midi eksperiensha i resultado di e trabou pa ku e desaroyo di Leerorkest usando e metodo di Leerorkest Hulanda. Den esaki klaramente tin bastante espasio pa ‘Caribisá’ e programa Hulandes i duna e trabou di Leerorkest su propio indentidat.
Den esaki lo hasi uso di loke den pasado a uni nos i interkambia desaroyonan nobo pa kresemento sano di nos muchanan. Dor di usa e metodo aki den union, por logra midi e desaroyo i logro. Por ehèmpel na Korsou despues di 4 aña i ku un total di 345 alumno ta konta solamente 3 “zittenblijvers”. Interkambio di konosementu i entrenamentu di dosentenan lo yuda desaroyá e “teamspirit” dentro di Reino. A keda akorda ku partidonan lo traha na un presentashon konhunto di Leerorkest pa ku selebrashon di Dia di Reino 2020. Ku esaki partidonan ta i lo sigi traha na ehekushon di e metodo di Leerorkest i na un evaluashon konhunto di e logronan.
Aruba, Maart 2020
LEERORKESTEN VAN ARUBA, BONAIRE EN CURAÇAO BIJEEN
Afgelopen weekend vond er in Cas di Cultura Aruba een ontmoeting plaats tussen de besturen, coördinatoren en docenten van de Leerorkesten Aruba, Bonaire en Curaçao met een delegatie van het Leerorkest Nederland.
Leerorkest is een concept dat in Nederland al 15 jaar succesvol op verschillende basisscholen in verschillende steden functioneert. In 2016 werd het opgericht op Curaçao, in 2019 op Aruba en in januari 2020 op Bonaire. Met een leerorkest krijgen kinderen op de basisschool de kans om te ontdekken hoe leuk en magisch het is om een orkestinstrument te bespelen en samen muziek te maken. Aan de basis ligt de visie waar het Leerorkest voor staat: democratisering van muziekeducatie. Initiatiefnemer en directeur Marco de Souza vertelt: ‘Wij vinden dat muziek voor iedereen is. Maar muziekeducatie is vaak zo georganiseerd, dat het hoogdrempelig en kostbaar is. Wij willen ervoor zorgen dat de drempel veel lager wordt, zodat kinderen in achterstandsposities evengoed de kans krijgen om muziek te leren maken.’
Tijdens de ontmoeting zijn afspraken gemaakt over samenwerking tussen de eilanden en ideeën uitgewisseld over de uitvoering van het project, zoals de pedagogische aanpak en het muziek maken zelf. Daarnaast was er ook ruimte voor uitwisseling over meer organisatorische aangelegenheden en de resultaten dat het programma oplevert op de verschillende eilanden en in Nederland. Zo is er bijvoorbeeld op Curaçao geconstateerd dat er na 4 jaar Leerorkest op een totaal van 345 kinderen maar 3 “zittenblijvers” waren. Ook is er gekeken naar de overdracht van de methodiek van het Leerorkest Nederland en hoe dit “een Caribisch sausje“ te geven. Op deze manier krijgt elk Leerorkest zijn eigen identiteit.
Deze projecten worden mogelijk gemaakt door de financiële steun van het Ministerie van Veiligheid en Justitie uit Nederland, zodat we samen kunnen werken aan het creëren van een betere toekomst van de kinderen op de eilanden. Zij geloven namelijk dat hoe meer positieve activiteiten er voor kinderen georganiseerd worden, hoe meer kansen je creëert om hun talenten te ontdekken en hoe minder snel verveling toeslaat. Net als sport, maakt muziek kinderen sterker en gelukkiger. Daardoor zijn ze weerbaarder en dat legt een goede basis voor hun toekomst. Het is wetenschappelijk aangetoond dat samen muziekmaken een positief effect heeft op de intelligentie en sociale vaardigheden van kinderen. Dit effect ontstaat doordat muziek maken een positieve en stimulerende werking heeft op de neuronale verbindingen in de hersenen. Kinderen die samen muziek maken leren samen te werken, op elkaar te steunen, naar elkaar te luisteren, op elkaar te wachten en nog veel meer. Met de leus “omdat muziek voor iedereen is“ wordt samengewerkt aan een gezonde ontwikkeling van kinderen op de eilanden.
De uitwisseling, trainingen en het samen musiceren bracht de Leerorkesten dichter bij elkaar en heeft bijgedragen aan de “teamspirit” binnen het Koninkrijk. Hieruit is het plan voortgekomen om een gezamenlijke presentatie te gaan organiseren van alle Leerorkesten op de Koninkrijksdag 2020.
Aruba, Maart 2020


text:
Direktiva di Fundashon Alzheimer Bonaire ta sumamente satisfecho i gradisido di por a klousurá
luna Mundial di Alzheimer ku un fin di siman ku aktividatnan hopi eksitoso.
Djabièrnè anochi e invitado for di Aruba, Dr Nienke A. A. Smits, spesialista den medisina pa
Grandinan, a presentá na Captain’s Don Habitat e charla “Seksualiteit i intimidat ku demensia”
un tópiko interesante, masha aktual. Dr Smits a ofresé e presentenan informashon mashá balioso
i importante ku a resultá di ta sin duda un tópiko ku hopi hende ta evitá di papia ariba den
práktika.
A base di reakshonnan risibi Direktiva lo bai traha ariba pa trese e tópiko aki mas i mas na
konosementu di nos hendenan, ya ku esei lo kontribuí na kuido i tambe trato di nos hende
grandinan ku demensia i lo kontribuí sigur tambe pa mehorá nan kalidat di bida. E pòrtrèt ta duna
un bista di e anochi.
Djasabra mainta tabatin un seshon di tayer na Fundashon Mariadal Academy di 9 or te 12 or.
Esaki tabata spesialmente pa profeshonalnan den kuido na diferente instansianan di Kuido pero
tambe ku partisipashon di 4 kolaborador di Departamentu di Salubridat Públiko di Entidat
Boneriano, ku e tema “Seksualidat i intimidat ku demensia”. E partisipantenan a hasi un
apelashon riba Direktiva di Fundashon Alzheimer Bonaire pa bini pronto ku un siguiente seshon.
Direktiva ta konsiderá pa muy probabel organisá esaki dentro di 6 luna. Riba e foto e partisipantenan ku nan sertifikado.
Djasabra atardi tabata turno pa nos Dòkternan di kas por a asisti na un seshon di tayer ku e
mésun tópiko, tresé pa dr Smits na Primary Care Caribbean na Kaya Soeur Bartola, di 4.00 or pa
6.30. Gran mayoria di nos dòkternan di kas ku a asistí a ekspresá nan gratitut pa por a partisipá i
haña oportunidat pa por a interkambiá ku un kolega ku un eksperensia tan amplio riba e materia
aki. Despues di e seshon tabata dr Adrienn Vegh, miembro di direktiva di Fundashon Alzheimer
Bonaire ku a entregá e partisipantenan un sertifikado na nòmber di dr Smits i direktiva di
Fundashon Alzheimer Bonaire.
Riba e pòrtrèt e partisipantenan ku nan sertifikado den presensia di dr Smits.
Direktiva di Fundashon Alzheimer Bonaire ta sinti su mes honrá di tabatin e oportunidat pa por a
ofresé e presentashonnan aki na famianan di personanan ku demensia, na dunadónan di kuido,
profeshonalnan den kuido i tambe na nos dòkternan di kas i ta gradisí tur persona i instansia ku a
kontribuí i sigur tambe nos boluntarionan.


text:
Ayera merdia e noticia cu a conmove mundo politico sin duda, tabata e decision di Prome Minister y lider di MEP, Evelyn Wever Croes di bay cerca Gobernadora pa entrega retiro di su Gabinete.
Un hecho cu tin algun tempo caba andando, kisas hasta algun aña of lunanan ya cu e ‘chemistry’ cu mester tin den un coalicion na cabes di e pais, no tabata existi nunca.
Algo mas cu logico ya cu for di momento cu e tres partidonan a dera cabes pa laga partido AVP cu a gana eleccion for di Gobierno, tabata un pacto haci den fierno, ya cu ta enemigonan grandi di otro, a dicidi di bay uni y trata di goberna e pais manera cu nan a haci’e.
Un pacto den cual no tabatin confiansa ningun dia, ya cu na momento cu acusa un politico di ta un di esann mas corupto cu e pais a yega di conoce pa despues dicidi di brasa e mesun politico simplemente pa sinta den un Gobierno, ta mas cu claro cu e final ta loke a pasa ayera tardi.
Pa di tantisimo bes dialuna atardi lider di fraccion di RED, Ricardo Croes a dicidi di acusa su propio Gobierno di cosnan cu no ta bon, di entre otro cu Minister Dangui Oduber lo ta suministrando un vacuna cu no ta bon segun e lider politico y cual situacion a conduci na un confrontacion mahos den Parlamento.
Dado momento Ricardo Croes a dicidi di bandona sala di reunion y den un declaracion pafo di Parlamento, el a cataloga Minister Dangui Oduber como un persona arogante y fresco cu no tin respet pa su persona.
Ayera mainta ex lider di MEP y ex Prome Minister Nelson Oduber a dicidi di sali na defensa di su yiu Minister Dangui y for di e momento ey caba, tabata circulando e rumor cu Gabinete Wever Croes tabata riba su ultimo momentonan.
Den seno di e Gobierno, principalmente cerca esnan di partido MEP, e presion a bira mas grandi pa core cu partido RED for di Gobierno, pero no tabatin un solucion adecuado cu no ta di entrega retiro di e Gabinete.
Algun ora despues, den oranan di mainta a drenta e participacion di Ministerio Publico cu a inicia un investigacion relaciona cu e fundacion di fraccion di POR, Hunto cu partido POR, caminda lo tin malversacion cu a tuma lugar, caminda cierto suma di placa lo a bay un caminda, sea riba un cuenta bancario of otro caminda, cu no t’esun corecto.
Prome Minister no a duda ningun momento pa dicidi di bay Gobernadora pa baha su Gobierno, confirmando e hecho cu e tempo pa su Gobierno bay cas tabata simplemente pa haya e mihor ocasion pa haci esaki.
Ayera MEP a logra un triunfo politico riba partido RED y su lider Ricardo Croes caminda no a duna e partido aki e oportunidad pa baha Gobierno, pero awor t’e partido mas grandi a haci esaki y awor tin cu spera riba e fecha nobo pa eleccion tuma lugar.
Eleccion lo wordo adelante y dentro di tres luna lo mester tuma lugar un eleccion pa un Gobierno nobo manera ta prescribi.


text:
Government Institutions
Servisio di Impuesto ta responsabel pa implementashon di lei di impuesto, taksashon i kolekshon di impuesto, i tambe pa registrashon di kompanianan nobo. Despues di nan registrashon na Servisio di Impuesto, e kompanianan aki ta risibí un number di registrashon úniko pa metanan administrativo, e asina yamá “CRIB nummer”. Despues di esaki e kompania ta keda rekonosé komo tal pa Servisio di Impuesto i e ta suheto na pago di impuesto.
Banko di Seguro Sosial (SVB) ta un instituto gubernamental ku un entidat públiko den e ministerio di Salú, Medioambiente i Naturalesa. SVB ta responsabel pa ehekushon di diferente lei di seguridat sosial. Tur dunadó di trabou mester ta registrá na SVB pa por operá un negoshi. Pa por protehá diferente derecho di e trahadó, registrashon na SVB ta obligatorio.
Kámara di Komèrsio di Kòrsou ta representá interés general di e komunidat di komersiante di Kòrsou i alabes ta boga na su nòmber. Tambe e ta suministrá tur dokumento, informashon i servisio di apoyo komersial na kompanianan chikí i otro komersiante.
Lei ta rekerí ku tur kompania i entidat legal mester ta registrá na Kámara di Komèrsio di Kòrsou.
Ministerio di Desaroyo Ekonómiko tin komo meta pa duna direkshon na un desaroyo ekonómiko duradero pa Pais Kòrsou. Ku esaki e ministerio kier realisá un kalidat di bida haltu pa nos komunidat i aparte di esaki stimulá un posishon ekonómiko fuerte i produkshon kompetitivo di kalidat haltu. Ministerio di Desaroyo Ekonómiko lo kier realisá esaki pa medio di servisio optimal, traha na reforsá nos struktura ekonómiko pa asina mehora e klima di invershon i respondé efektivamente riba desaroyonan sosial i internashonal.
Organisashonnan afiliá
Fundashon Marshe a ser funda aña 1997 pa maneho di Marshe Rondo, Marshe di Otrobanda i Plasa Bieu. E marshenan aki ta ubiká den edifisionan i aki nan ta bende diferente produkto. Empresarionan den e marshe ta hur stènt, lokalnan i kushina pa nan por ofrese nan produkto.
For di 2018 Fundashon Marshe ta manehá e barkunan na Sha Capriles kade i stènt na Otrobanda i Punda tambe. E metanan ta:
1. Manehá marshenan den Punda ku Otrobanda.
2. Konektá empresarionan riba tereno di agrikultura i kultura, espesialmente empresarionan chikitu ku ta kreativo i inovativo.
3. Organisá e Marshe di BETH mensualmente
Curaçao Innovation & Technology Institute (CITI) ta un organisashon non-profit dirigí riba promoshon i implementashon di programanan inovativo, mas tantu pa kompanianan chikí i mediano, hobennan i start-ups. Su afan ta pa husa teknología i inovashon komo hermènt pa stimulá desaroyo sosial i ekonómiko na Kòrsou. Hasiendo esaki e ta konsentrá riba mehorashon di e posishon kompetitivo di Kòrsou den región.
Stichting Belasting AccountantsBureau (SBAB) ta un organisashon gubernamental non-profit den e ministerio di Finansas. SBAB ta traha pa mehorá compliance di impuesto di tur kompania ku ta suheto na pago di esaki. SBAB ta traha pa sòru pa tur kompania yena nan formulario di deklarashon di impuesto i paga esaki. Esaki ta e motibu pakiko SBAB ta ouditá kompanianan na Kòrsou.
Curaçao Investment and Export promotion agency (CINEX) ta un organisashon non-profit ku e meta pa atraé invershonistanan i empresarionan internashonal pa trese nan negoshi na Kòrsou. Banda di esaki CINEX ta yuda kompanianan lokal ku ke amplia nan negoshi riba nivel internashonal.
Organisashonnan di interes (Pa kompanianan)
Asosiashon di Empresanan Chikí di Kòrsou (ADECK) ta un asosiashon pa instanshanan Micro, Chikí i Mediano (MSME). Fundá na 1993, ADECK ta e asosiashon MSME mas grandi den región. ADECK ta representá su miembronan dor di stimulá kolaborashon entre nan, fasilitando nan desaroyo i kresementu, kultivando relashonnan nashonal i internashonal i protehando interes di MSME di Kòrsou.
Vereniging Bedrijfsleven Curaçao (VBC) ta un asosiashon pa komunidat impresarial di Kòrsou. Meta di VBC ta pa protehá interes di komunidat impresarial di Kòrsou pa e kompanianan aki por ehersé nan funshon den komunidat dor di influenshá opinion públiko, maneho polítiko i legislashon ku ta relatá ku e sektor impresarial.


text:
KRALENDIJK – Boneiru ta arib’abou despues ku a haña dos kurpa sin bida den anochi di djaweps pa djabièrnè. Ta trata di dos persona ku a fayesé na un manera basta straño. E investigashon di Ministerio Públiko ta koriendo. Polis te awó ta papia di dos kurpa sin bida.
Di un persona a haña su kurpa kimá manera karbon den un outo ku a kima kompletamente na Rincon, banda di Sabana Piedra Krus. E persona tabata sintá na e banda di pasahero dilanti den e outo. Brantwer a traha oranan largu pa haña e situashon bou di kòntròl. Despues di paga e kandela den e outo polis a kuminsá ku investigashon forénsiko.
E di dos kurpa a haña den un dam tras di e skol SGB na Boneiru. E persona tabata bistí na un bòksershòrt i e tabatin diferente kòrtá hundu na su kurpa. E deskubrimentu di e kurpanan sin bida a pone ku e kaminda grandi entre Kralendijk i Rincon tabata será pa trafiko den oranan di meinta. A pasa outomobistanan via un ruta alternativo. Entretantu tráfiko a normalisá atrobe.
Polis no ke duna deklarashon ainda. A sera e dos luganan kaminda a haña e mortonan kompletamente. Polis ta investigá e sirkunstanshanan rònt di e dos mortonan ma ainda no ta papia di asesinato. Rumornan tokante kiko e insidentenan ekstrabagante aki por nifiká ta skeiru riba e isla chikitu. Nada no ta indiká ku e dos kasonan di morto ta relatá pero e komentario general na Kralendijk ta ku ta ‘mashá di kasualidat’ ku ta haña dos morto na e mésun ora.
Outor: Belkis Osepa


text:
Minister Ruiz-Maduro a reuni cu Aduana y Asycuda pa por brinda un mihor servicio na comercio
Minister Ruiz-Maduro a reuni cu Aduana y Asycuda pa por brinda un mihor servicio na comercio
ORANJESTAD – E siman aki Minister Ruiz-Maduro a reuni cu Aduana y cu representantenan di Asycuda, cual ta e sistema computerisa cu ta wordo usa na Aduana. Meta di e reunion tabata pa haya informacion riba e avansenan den e trabou Aduanero por medio di e aplicacion aki y pa haya sa cual funcionalidad mas ta disponibel pa asina por facilita e trabou Aduanero y e servicio na comercio.
Gobierno a bin ta haci inversion cuantioso den e sistema na Aduana pa asina por brinda un servicio mas eficiente na comercio. E sistema di Asycuda ta brinda mas functionalidad pa por facilita comercio local y internacional y pesey hunto cu Gobierno su Chief Officer pa Inovacion, sra. Varely Croes, den cuadro di e proyecto di digitalisacion di gobernacion, a reuni riba e posibilidadnan cu ta existi pa por conecta e sistema di Aduana cu mas departamento di Gobierno cu e meta pa crea eficiencia y brinda un mihor servicio na comunidad y comercio na Aruba.


text:
KURSO
Kompletá e sirkulo di enseñansa:
Un sirkulo di enseñansa kompletu ta inkluí banda di e kapasidat kognitivo tambe e inteligensia social emoshonal di un mucha.
Esaki ta un kurso diseñá pa asistí adultonan i maestronan di Korso ku ke yuda nan yiunan i alumnonan riba tereno social-emoshonal i hasi nan oportunidat pa krese balansá mas grandi. Un bon koperashon entre emoshon i mente ta importante pa por tuma desishon den bida.
Tur e kapasidatnan aki ta yuda forma un komportashon sosial kompetente. Apesar di esei e kapasidatnan aki ta pertenesé na e kualidatnan deseá pa e mucha por ta fuerte den Siglo 21.
.
1. Papia i skucha Relashon i interakshon sosial ku muchanan di nan mes edat
Mesun situashon, diferente reakshon, dikon?
E abilidat pa skucha
Nesesidat pa skucha
Konta kuenta. Forsa di un kuenta. Skibi un kuenta
Diskubrí kapasidatnan esensial
2. Komprendimentu, i balor di tradishon.
Ki ora mi ta sinkronisá i ki ora no. Kiko esaki ta nifiká?
Respet pa tur kreashon i hende en general pa mucha, hoben, adulto i nos grandinan
Siña formanan positivo di biba ku otro
Nos kultura, nos kuminda
Nifikashon profundo di palabranan riba tereno di pashon balor i tradishon
3. Skol i nos muchanan
Kon mi ta sinti di paden i kon mi ta afektá pafó
Lesnan di bida
Ta naturalesa nos tambe ta
Krea un bon base pa por resolvé problema
Bira super den resolvé problema
4. Krese respèt propio den nos muchanan
Ki ora mi ta sikronisá ku mi nukleo i ki ora no. Kiko esaki ta nifiká pa mi
Honra nos muchanan
Mensahe positivo pa nos muchanan
Komunikashon verbal positivo
Palabra kun nos ta usa / sintimentu den nos bos / idioma di nos kurpa
5. Den kombersashon ku nos muchanan
Kon Krese i mantené relashon ku ta trese eksito
Mensahe di kurason
Un bon team player
Kontanto ku wowo di speransa
Modelá i apresiá
6. Disiplina i siña enfoke/ partisipa i persisti
Ki tema ta hinsa mi balor propio, shift di insigur pa sigur
Bosnan positivo
Aktua i eksaherá
Di unda rabia ta bini?
Mi por siña nan komportá nanmes
7. Laga nos papia tokante di kuminda
Kon tuma desishon korekto
Kuminda natural
Harmonia ku Mama Tera i kreashon
Kuminda basá riba kultura
Kome pa biba
Snack saludabel. Kon mi ta hasi pa mu yiu kome kuminda saludabel
-
Famia, team i mi mes.
Komprondé mi mes. Kon hala rosea ta yuda
Honra bo nashon i traha brug entre kulturanan
Siña lo mihó di kada kultura
Kon famianan por mustra amor
Muchanan mester ta sigurá protgá i stimá
Selebrá otro
.
.
.
.
.
.
.


text:
Oranjestad – Sr.Glenbert Croes parlamentario di Mep ta hopi comenta den ultimo dianan aki.Sr.Croes ta papia di un rapport cu a surgi unda cu tin di informacion den e rapport aki. Croes ta bisa cu e ta papia di e autornan intelectual den e morto di Sr.Betico Croes referiendo na 1983 unda cu polis libier a tira y e ta informa tambe di 1985 cu e no tabata un accidente,e rapport ta confirma loke ya majoria sa.
Croes ta sigi expresa cu e accidente no ta uno normal pero uno prepara pa mata Sr.Betico Croes.Den e rapport no ta menciona cu polisnan ta responsabel y e ta referi si na cierto organismonan cu un modus operandes cu ya a bira conoci pa likida lidernan politico.
Nos ta invitabo pa bo sigi scucha trankil kiko mas Parlamentario Sr.Glenbert Croes tin di bisa sigi scucha via
nos Player :


text:
Kralendijk- Awe Kuerpo Polisial di Karibe Hulandes a para ketu na e echo ku ya 5 aña pasá e agente polisial Ferry Bakx a pèrdè su bida durante un atrako ku a tuma lugá na un kas di famia na Sabadeco.
Ferry Bakx i su kolega tabata e promé polisnan ku a yega na e atrako armá ku tabata den progreso ainda. Un tiru ku un di e atrakadóna benesolano a lòs a alkansá Bakx i a heridá esaki mortalmente.
Tur esnan involví den e atrako a wòrdu arestá despues di un investigashon ku a tuma algun siman, ku asistensia di ekiponan di Hulanda. E morto di Bakx te dia di awe ta komové hopi hende, ya ku kosnan asina pisá no ta kostumario pa nos isla.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
Durante e gran celebracion di e cumpleaño di Trey Wyatt, un di e invitadonan special tabata e actriz Lydia Cornell, cu tin un amistad estrecho cu famia Wyatt. Lydia Cornell ta un artista Mericano, mihor conoci den su rol di Sara Rush riba ABC comedy Z.
Lydia Cornell, a nace dia 23 di juli 1953 y su nomber oficial ta Lydia Korniloff. E ta e yiu mayor di e violinista di concierto Irma Jean Stowe y bisanieta di Harriet Beecher Stowe y Gregory Jacob Korniloff, un graduado di Los Angeles Conservatory of Music and Arts. Lydia tambe ta un comediante, conoci pa su ‘knife-sharp wit’ riba HBO, Improv, standup comedy, radio, social media, concerts, public speaking y television.
SU PROME APARIENCIA
Cornell su prome apariencia tabata como Lydia Korniloff den un ‘walk-on’ como un mucha muher den auto den e pelicula Steel (1979). Su prome parti papia profesional tabata den un episodio di The Love Boat. Den zomer di 1980, Cornell a pasa 9 luna filmando na e islanan Griego, pa su apariencia den e pelicula mitologico hororoso Blood Tide. Cornell su prome rol grandi tabata como Sara Rush, ‘a ditzy, big-breasted blonde” na Too Close for Comfort di 1980–86.
Na 1982, ora cu e popularidad a cuminsa crece, e sexologo Robert T. Francoeur, a describi Cornell como un ehempel moderno di “classic female stereotypes in the mold of Marilyn Monroe and Jayne Mansfield”. Despues Cornell a aparece riba numeroso programa durante e añanan, incluyendo: The Love Boat, Charlie’s Angels, The Drew Carey Show, Quantum Leap (the pilot episode), Full House, Knight Rider, The Dukes of Hazzard, The A-Team, T. J. Hooker, Simon & Simon, Hunter, Hardball, Black Scorpion, Hotel, Fantasy Island, Battle of the Network Stars, Super Password, y mas recien Curb Your Enthusiasm.
COMPARTI EXPERIENCIA DI BIDA
Manera ta e caso cu hopi artista famoso, e parti di droga, alcohol, bida di fiesta, etc. ta un parti fundamental di nan estilo di bida. Lydia ta sobrio di droga y alcohol desde 1994 y ta uza su experiencia di bida pa papia cu grupo di recuperacion di mas di 200 hende of mas. Banda di esey tambe el a papia na Texas A&M for Domestic Violence Prevention’s 30th anniversary luncheon. Lyida ta papia na hospital, scol secundario, centro di hende muher pa surpasa adiccion, depresion, suicidio, perdida, desempleo, sexismo y hopi mas. Su triunfo riba adiccion tabata un resultado di un ‘catastrophic spiritual awakening.’ Su charlanan inspirativo ta e storianan di tranformacion cu humor, pa asisti otro den surpasa fracaso y humiyacion. Lydia tambe mester a surpasa e tragedia doloroso y traumatico, ora el a haya curpa di su ruman homber chikito despues di un overdosis di droga.
ACTUALIDAD
Protoganista den mas di 250 TV shows & pelicula den 27 pais, incluyendo HBO’s Curb Your Enthusiasm, Lydia ta un celebridad internacional cu un enorme siguidor di fan leal. Su base di fanatico a explota herfst pasa, ora el a bay den Google’s Top Trends y Yahoo! Finance News’ Most Viewed News Stories, net patras di William Buffet. Yahoo! Finance News: Lydia Cornell a entrevista varios lider mundial, e ganadornan di Pulitzer Prize, White House y e Candidatonan Presidential pa e ‘New morning drive AM radio show’.
El a skirbi varios buki, cu a converti den pelicula y series di TV, incluyendo un buki tocante Josef Stalin y e proyecto cu NASA-JPL. Tambe e ta e autor di dos buki ‘self-help’: Aging Backwards: Healing Dementia; y Spiritual Recovery.


text:
natacion
-
Lima2019
Posicion 8 pa Patrick
Patrick Groters a keda na posicion number 8 den e gran final di 200m lomba den e Panam Games Lima…Read More »
-
Lima2019
7 lugar pa Mikel
Mike Schreuders ta keda na di 7 lugar den e Weganan Panamericano Lima 2019 E landado di Aruba a wanta…Read More »
-
Lima2019
Mikel y Patrick ta na Lima
Landadonan Mikel Schreuders y Patrick Groters a yega Lima, Peru y ta cla pa competi diamars awo Despues di a…Read More »
-
Buenos Aires 2018
Anahi Schreuders a landa un tempo di 1:15.14
Anahi Schreuders a landa un tempo di 1:15.14 den e 100m pecho pero no tabata suficiente pa drenta e final…Read More »
-
Buenos Aires 2018
Anahi ta conta di e prome dianan na Buenos Aires
Anahi Schreuders ta conta di su experiencia na e Ceremonia di Apertura di e Weganan Hubenil di Buenos Aires y…Read More »
-
Buenos Aires 2018
Anahi Schreuders a landa un tempo di 34:37
Anahi Schreuders a landa un tempo di 34:37 seconde den e 50m pecho pero no tabata suficiente pa drenta e…Read More »
-
Barranquilla2018
Natacion di Aruba ta bisa ayo na Jordy Groters
Natacion di Aruba ta bisa ayo na un gran landador, esta Jordy Groters. Aki na e Weganan CAC e hoben…Read More »
-
Barranquilla2018
Daniel ta conta di e Weganan di Barranquilla
E hoben Daniel Jacobs ta conta nos mas riba su experiencia aki na Weganan Centroamericano y del Caribe Barranquilla 2018.Read More »
-
Barranquilla2018
Jordy ta termina su carrera
Jordy Groters ta termina su carrera di natacion na e Weganan Centroamerico y Del Caribe aki na Barranquilla. Jordy semper…Read More »
-
Barranquilla2018
Natacion a sigi den e Compleho Eduardo Movilla
E anochi di natacion den e Complejo Acuatico Eduardo Movilla aki na Barranquilla, Colombia caminda e Weganan Centroamericano y del…Read More »